hotchpotch/miracl-hf-unified huggingface dataset:
เจจินตัย อันติมานนท์
เจจินตัย อันติมานนท์ หรือชื่อเล่น จิม เป็นนักแสดง และนายแบบชาวไทยศึกษาต่อปริญญาโท STAMFORD มีน้องสาวหนี่งคนซึ่งเป็นนักแสดงเช่นกันคือ "จิ๊บ-คีตภัทร อันติมานนท์"
เจจินตัย อันติมานนท์ เกิดที่ลอนดอน ประเทศอังกฤษ เมื่อวันที่ 17 มิถุนายน พ.ศ. 2521 โดยเป็นลูกครึ่งไทย-อังกฤษ เป็นลูกชายคนโตของครอบครัวอันติมานนท์ จิมมีน้องสาวซึ่งเป็นนักแสดงเช่นกันคือ จิ๊บ คีตภัทร อันติมานนท์ นักแสดงช่อง 7
สำหรับในด้านการศึกษา จิมเริ่มต้นการศึกษา ในระดับชั้นอนุบาลจน-ประถมศึกษา Montagu School ชั้นมัธยมศึกษาปีที่2 ที่โรงเรียนอัสสัมชัญลำปาง หลังจากนั้น จึงย้ายมาศึกษาต่อในระดับชั้น ม.3 ที่โรงเรียนสุวรรณารามวิทยาคม ในกรุงเทพฯ โดยหลังจากสำเร็จการศึกษาในระดับชั้นมัธยมต้นเขาเข้าศึกษาต่อในระดับชั้นมัธยมปลายที่ โรงเรียนชิโนรสวิทยาลัย โดยขณะที่เข้ามาทำงานในวงการบันเทิงช่วงปี พ.ศ. 2537 เขาใช้เวลาว่างจากการทำงานในวงการบันเทิงเข้าสอบเทียบจนสำเร็จการศึกษาในระดับชั้นมัธยมปลายที่ โรงเรียนทวีธาภิเศก จิมสำเร็จการศึกษา ในระดับปริญญาตรี จากคณะนิเทศศาสตร์ มหาวิทยาลัยราชภัฏสวนดุสิต
เจจินตัย อันติมานนท์ เริ่มขึ้นในช่วงปี พ.ศ. 2537 ขณะที่เขาอายุเพียง 16 ปี โดยมีผลงานการถ่ายแบบและบทสัมภาษณ์ลงในนิตยสารวัยรุ่นที่กำลังได้รับความนิยมในช่วงยุค 90 อย่าง อานนท์ เธอกับฉัน angel heart nine wolf และเริ่มโดดเด่นมากขึ้น เมื่อร่วมแสดงในมิวสิควีดีโอเพลงฮิตชื่อ เหลวไหล ของมอส ปฏิภาณ ปฐวีกานต์ จากอัลบั้มชุด MR.MOS
สำหรับในฐานะนักแสดงนั้นในส่วนของผลงานในด้านภาพยนตร์ จิมมีผลงานการแสดงในด้านภาพยนตร์เป็นเรื่องแรกคือ ภาพยนตร์แนววัยรุ่น-กีฬาเรื่อง ตัวเก็งเต็งหนึ่งผลงานการกำกับภาพยนตร์ของคุณพิชชากร โพธิ์ดี ในสังกัด ไฟว์สตาร์ โปรดักชั่น ซึ่งเปิดตัวต่อสื่อมวลชนและออกฉายทั่วประเทศปี พ.ศ. 2538
โดยในด้านของละครโทรทัศน์ จิมเริ่มงานแสดงด้วยละครโทรทัศน์เรื่อง "ม่ายค่ะ" ของบริษัท เอ็กแซ็กท์ ที่ออกอากาศอย่างต่อเนื่องทางสถานีโทรทัศน์ช่อง 5 และมีผลงานละครโทรทัศน์ตามมาจนถึงปัจจุบัน ได้แก่ พริกขี้หนูกับหมูแฮม, ลูกสาวเจ้าพ่อ, รักนิดๆ คิดเท่าไหร่, กว่าจะรู้เดียงสา, 6/16 ร้ายบริสุทธิ์ เป็นต้น ปัจจุบันเป็นนักแสดงในสังกัดสถานีโทรทัศน์สีกองทัพบกช่อง 7
เจจินตัย อันติมานนท์ ได้คบหาดูใจกับสาวนอกวงการมานานถึง 2 ปี ชื่อ พลอยพัชชา แวนดิว (บี) และมีบุตรสาวด้วยกัน 1 คนคือ ด.ญ.พลอยเจดาริน แวนดิว (พลอยเจ) เกิดเมื่อวันที่ 11 ตุลาคม พ.ศ. 2559 ที่โรงพยาบาลBNH International
สุรพงษ์ บุนนาค
สุรพงษ์ บุนนาค นักเขียนนวนิยาย บทความ สารคดี เจ้าของรางวัลนราธิป ประจำปี พ.ศ. 2545
สุรพงษ์จบการศึกษาจากประเทศเยอรมนี เคยทำงานเป็นนักเขียนบทภาพยนตร์ให้กับสำนักข่าวสารอเมริกัน และสถานีโทรทัศน์ช่อง 4 (ปัจจุบันคือ โมเดิร์นไนน์) ในช่วงก่อตั้งสถานี เมื่อ พ.ศ. 2498 จากนั้นได้ไปทำงานกับสถานีวิทยุเสียงอเมริกา ที่กรุงวอชิงตัน เป็นเวลาหลายปี
สุรพงษ์มีผลงานเขียนในหลายรูปแบบ ทั้งสารคดีท่องเที่ยว เนื่องจากความชื่นชอบในการเดินทางท่องเที่ยว, สารคดีเกี่ยวกับสงครามโลกครั้งที่สอง, สารคดีเกี่ยวกับศิลปะตะวันตก ทั้งเกี่ยวกับประวัติคีตกวีดนตรีคลาสสิก และช่างวาดศิลปะอิมเพรสชันนิสม์
สุรพงษ์ บุนนาคถึงแก่กรรมด้วยโรคมะเร็ง เมื่อวันที่ 29 กันยายน พ.ศ. 2545 อายุ 82 ปี
ความผิดปกติที่เกิดหลังความเครียดที่สะเทือนใจ
ภาวะความเครียดผิดปกติหลังเหตุสะเทือนใจ () มีชื่อย่ออย่างเป็นสากลว่า PTSD เป็นภาวะความเครียดที่ก่อให้เกิดอาการดังกล่าว อาการมักเป็นหลังจากเจอสถานการณ์ที่สะเทือนใจ ซึ่งต่างจาก Acute stress reaction ที่จะเกิดอาการขึ้นทันที่ที่เจอเหตุการณ์นั้นๆ
ได้พบเจอกับเรื่องราวหรือสถานการณ์ที่สะเทือนใจมากๆ ซึ่งมักเป็นแบบเรื้อรัง และมักเป็นสถานการณ์พวกหายนะต่างๆ ได้แก่
เหตุการณ์ดังกล่าวเป็นทั้งภาวะ Threatening (คุกคามต่อผู้ป่วยโดยตรง) หรือ Depressivness (ไม่ได้โดนกับตัวเอง แต่โดนกับคนที่ตนเองรัก)
อาการทั่วๆไป ได้แก่ กลัว สิ้นหวัง หวาดผวา รู้สึกผิด ละอายใจ โกรธ ไม่มีใครหรืออะไรช่วยได้เลยทั้งนี้ทั้งนั้นสิ่งสำคัญอาการดังกล่าวต้องเป็นต่อเนื่องกันนานกว่า 1 เดือน
แนวทางการรักษาโดยการใช้ยา
แนวทางการรักษาโดยวิธีอื่นๆ
สุนีล ทัตต์
สุนีล ทัตต์ (เทวนาครี: सुनील दत्त) เกิดเมื่อ วันที่ 6 มิถุนายน พ.ศ. 2473 ณ รัฐปัญจาบ เป็นสมาชิกของพรรคคองเกรสอินเดีย เป็น ส.ส. ของรัฐมหาราษฏระ และเป็นดารานักแสดงอาวุโสของอินเดีย มีผลงานภาพยนตร์ที่มีชื่อเสียงของเขาคือ ธรณีกรรแสง อมราปาลี พระเจ้าอชาตศัตรู และรอยรักรอยมลทิน ภรรยาของเขาคือ นรคีส ทัตต์ มีบุตรสามคนได้แก่ สัญชัย ทัตต์, ปรียา ทัตต์ และ Namrata Dutt นอกจากนี้ สุนีล ทัตต์ ได้ร่วมขบวนกับมหาตมา คานธี เพื่อเรียกร้องเอกราชให้กับอินเดีย
สุนีล ทัตต์ เสียชีวิตเมื่อ วันที่ 25 พฤษภาคม พ.ศ. 2548 ด้วยโรคกล้ามเนื้อหัวใจตาย ลอยอังคารตรงริมฝั่งแม่น้ำคงคา ชาวอินเดียทั่วโลกต่างยืนไว้อาลัยในการจากไปของเขา
เนเวอร์ไมนด์
เนเวอร์ไมนด์ () เป็นสตูดิโออัลบั้มชุดที่สองของวงร็อกอเมริกัน เนอร์วาน่า ออกจำหน่ายใน 24 กันยายน ค.ศ. 1991 ผลิตโดย Butch Vig "เนเวอร์ไมนด์" ออกจำหน่ายในค่ายดีจีซีเรเคิดส์ นักร้องนำ เคิร์ต โคเบน ที่ค้นหาแนวดนตรีที่นอกเหนือไปจากขอบเขตของกรันจ์แบบซีแอตเทิล โดยพวกเขาได้รับอิทธิพลจากวงดนตรีอย่างพิกซีส์ และใช้แนวเพลงในแบบพลังดัง/ค่อย ของพวกเขา
พวกเขาไม่ได้คาดหวังกับความประสบความสำเร็จด้านยอดขายมาก ทั้งจากวงและค่ายเพลง แต่ "เนเวอร์ไมนด์" ก็สร้างความประหลาดใจด้วยความสำเร็จในปลายปี ค.ศ. 1991 เพราะเหตุจากซิงเกิ้ลแรกที่โด่งดังอย่าง "สเมลส์ไลก์ทีนสปิริต" และในเดือนมกราคม 1992 อัลบั้มนี้ขึ้นอันดับ 1 บนชาร์ตบิลบอร์ดแทนที่อัลบั้มของไมเคิล แจ็กสัน ชุด "เดนเจอรัส" และอาร์ไอเอเอยืนยันยอดขายแผ่นเสียงทองคำขาว 10 แผ่น (10 ล้านชุด) นอกจากนี้ "เนเวอร์ไมนด์" ยังทำให้กระแสของอัลเทอร์เนทีฟร็อกกว้างขวางขึ้นสู่ผู้ฟัง นักวิจารณ์ต่างยกย่องว่าเป็น 1 ในอัลบั้มร็อกที่ดีที่สุดตลอดกาล
พระเจ้าคาเมฮาเมฮาที่ 1 แห่งฮาวาย
คาเมฮาเมฮา ที่ 1 () หรือเป็นที่รู้จักกันในพระนาม คาเมฮาเมฮามหาราช เป็นผู้พิชิตเกาะฮาวาย และก่อตั้งราชอาณาจักรฮาวาย (The Kingdom of Hawaii) ในปี ค.ศ. 1810
หมู่เกาะฮาวายเกิดจากแนวภูเขาไฟโผล่ขึ้นกลางมหาสมุทรแปซิฟิกทอดยาวต่อเนื่องกันเป็นลูกโซ่ ประกอบด้วยเกาะขนาดใหญ่ที่ปรากฏให้เห็นตามแผนที่ทางภูมิศาสตร์ 8 เกาะและเกาะเล็กเกาะน้อยอีก 124 เกาะ แรกเริ่มเดิมทีเป็นถิ่นอาศัยของชาวพื้นเมืองโปลินีเชียนที่อพยพถ่ายเทข้ามไปมาระหว่างเกาะแก่งต่างๆ ในมหาสมุทรแปซิฟิก หมู่เกาะฮาวายแต่เก่าก่อนแยกกันปกครอง ต่อมาภายหลังพระเจ้าคาเมฮาเมฮามหาราช (King Kamehameha the Great) ได้รวบรวมหมู่เกาะเหล่านี้เข้าเป็นอาณาจักรเดียวกันเรียกว่าราชอาณาจักรฮาวาย ปกครองต่อเนื่องสืบมาจนสิ้นรัชกาลในปี ค.ศ. 1872 หรือ พ.ศ. 2415 อันตรงกับรัชสมัยของพระปิยมหาราชของกรุงสยาม
แอนอเมริกันอินปารีส
แอนอเมริกันอินปารีส () เป็นซิมโฟนิกโพเอ็ม ผลงานประพันธ์ของจอร์จ เกิร์ชวินในปี ค.ศ. 1928 เป็นหนึ่งในงานประพันธ์ที่มีชื่อเสียงที่สุดของเกิร์ชวิน
เกิร์ชวินแต่งผลงานชิ้นนี้เพื่อบรรเลงโดยวงนิวยอร์กฟิลฮาร์โมนิก จากประสบการณ์ที่เคยใช้ชีวิตช่วงสั้นๆ ช่วงหนึ่งในกรุงปารีส ประเทศฝรั่งเศส เพื่อไปขอศึกษาการประพันธ์ดนตรีคลาสสิกกับคีตกวีมีชื่อ เช่น นาเดีย บอแลงเกอร์ มอรีส ราเวล โดยใช้เสียงดนตรีพรรณนาถึงชีวิตความเป็นอยู่ของชาวปารีเซียง การจราจรขวักไขว่ตามท้องถนน บรรยากาศทั่วไปภายในเมือง
แอนอเมริกันอินปารีสเปิดการแสดงรอบปฐมทัศน์ที่คาร์เนกีฮอลล์ เมื่อวันที่ 8 ธันวาคม ค.ศ. 1928 ในการแสดงรอบแรก เกิร์ชวินใช้แตรที่ถอดมาจากรถแท็กซีซึ่งนำติดตัวมาจากปารีส มาใช้แสดงประกอบการบรรเลงด้วยแซกโซโฟน และซีเลสตา เพื่อถ่ายทอดบรรยากาศของท้องถนนในกรุงปารีส การแสดงรอบปฐมทัศน์อำนวยเพลงโดยวอลเทอร์ แดมรอสช์
ในปี ค.ศ. 1951 เอ็มจีเอ็มได้สร้างภาพยนตร์เพลง เรื่อง "An American in Paris" กำกับโดยวินเซนเต มินเนลลี นำแสดงโดยยีน เคลลี และเลสลี แครอน โดยนำผลงานของเกิร์ชวินหลายชิ้นมาใช้ ภาพยนตร์ประสบความสำเร็จ ได้รับการเสนอชื่อเข้าชิงรางวัลออสการ์ 8 สาขา และได้รับรางวัล 6 สาขา รวมทั้งสาขาภาพยนตร์ยอดเยี่ยม
เดอะเทรนเนอร์ ปั้นฝันสนั่นเวที
เดอะ เทรนเนอร์ ปั้นฝันสนั่นเวที () เป็นรายการเรียลลิตี้โชว์สำหรับเด็ก เริ่มจัดครั้งแรกในปี พ.ศ. 2552 ออกอากาศทางโมเดิร์นไนน์ทีวี โดยให้ๆ วัย 5-11 ขวบเข้าฝึกสอนการร้องเพลง จากผู้ฝึกสอนโจทย์เพลงที่ได้รับในแต่ละสัปดาห์
เป็นรายการเรียลลิตี้โชว์รายการแรกของวงการโทรทัศน์ไทย ที่นำบุคคลที่มีชื่อเสียงในวงการบันเทิงมาเป็น "เทรนเนอร์" หรือผู้ฝึกสอน ให้กับเด็กอายุ 5-14 ขวบ ที่มีความสามารถทางการร้องเพลงเพื่อเข้าประกวด กำหนดปีละ 7 คู่ โดยเหล่าเทรนเนอร์คนดัง จะต้องทำทุกวิถีทางที่จะเทรน "เด็กปั้น" ของตนให้ดีที่สุด
กติกาการตัดสิน ผู้แข่งขันทุกทีมจะมีคะแนนสะสมทุกสัปดาห์ รวม 6 สัปดาห์ คิดเป็นร้อยละ 50 รวมกับคะแนนสัปดาห์สุดท้าย คือ รอบตัดสิน Live Show อีกร้อยละ 50 ซึ่งจะใช้วิธีการตัดสินจากคณะกรรมการ และการโหวตจาก SMS จากผู้ชมทางบ้าน ทีมที่ได้คะแนนรวมสูงสุดจะเป็นผู้ชนะในรายการ The Trainer ปั้นฝันสนั่นเวที โดยทุกทีมจะต้องเข้าร่วมแข่งขันตลอดรายการ ไม่มีการคัดออก
เมื่อจบการแข่งขันในทุกซีซั่น เด็กปั้นทุกท่านจะได้รับสิทธิ์การเป็นศิลปินเพื่อสร้างผลงานบันเทิงในด้านต่างๆ โดยจะอ้างอิงตามความสามารถของแต่ละบุคคลรายการทำการออกอากาศทางสถานีโทรทัศน์ ในช่วงเดือนพฤษภาคม ถึง มิถุนายน ของทุกปี มีรายละเอียดดังนี้
ผู้ชนะเลิศประจำรายการ พิมพ์ตัวหนา
ฮอลลิวูดสแควส์
ฮอลลีวูดสแควร์ส () เป็นรายการโทรทัศน์อเมริกัน ประเภทตลกและเกมโชว์ โดยผู้เข้าแข่งขันจะเล่นทิกแท็กโท เพื่อชนะเงินรางวัล
มีกติกาคือ จะมีผู้เข้าแข่งขัน 2 คนโดยผู้ชายจะนั่งหรือยืนตรง X และผู้หญิงจะอยู่ที่แท่น O โดยจะมีดารานั่งอยู่ในช่อง โดยช่องจะมี่ทั้งหมด 9 ช่อง แบบ 3 x 3
โดยผู้เข้าแข่งขันจะเลือกช่องไหนก็ได้โดยพิธีกรจะถามคำถามแก่ดาราในแต่ละช่อง เมื่อดาราตอบคำถาม ผู้เข้าแข่งขันจะเลือกเชื่อคำตอบของ
ดาราหรือไม่เชื่อ ถ้าตอบถูก ช่องนั้นจะเป็นของผู้เข้าแข่งขันแต่หากตอบผิดก็จะเป็นของอีกฝ่าย
แต่ในกรณีที่จะชนะ (แบบ XO แนวตั้ง, นอน, เฉียง,5ช่องขึ้นไป) ตอบถูกก็ชนะไปแต่ตอบผิดอีกฝ่ายจะมีสิทธิ์ "บล็อก" ช่องของอีกฝ่ายได้
โดยหากชนะก็จะได้เงินรางวัลตามซีซั่นดังนี้ในรอบที่2ของรายการจะมีซีเครตแสควร์โดยถ้าหากหาเจอก็จะมีสิทะรางวัลหรือเงินแจ็กพ็อตโดยมีข้อแม้ว่าจะต้องตอบถูกและชนะ
รอบโบนัสในซีซั่นจะมีรถทั้งหมด 7 คันโดยกุณแจจะอยู่ในดาราทั้ง 9 คน โดยมีกุญแจรถจริงอยู่ 7 อัน ปลอม 2 อัน
เป็นกติกาเดิมเพียงแต่เปลี่ยนเป็น 5 อันเท่านั้น และ5อันนั้นไม่มีกุญแจปลอมเลย
จะมีรางวัลในรอบโบนัสจากดาราทั้งหมด 9 ช่องแต่ละข่องดาราจะมีรางวัลอยู่โดยผู้เข้าแข่งขันจะต้องเลือก แค่ 1 ช่อง และจะต้องตอบคำถามให้ถูกถึงจะได้รางวัล
จะมีการตอบคำถามจาก 9 ช่องภายในเวลา 30วินาทีเมื่อตอบเสร็จจะให้ไปไขกุณแจตู้เซฟหรือกุณแจรถ
โดยกุญแจจะมีทั้งหมด 9 อัน โดยรอบตอบคำถามหากตอบถูก 1 ช่อง ก็จะตัดกุณแจหลอก ไป 1 ดอก เมื่อเลือกมาแล้วก็จะไปไขตู้เซฟหรือรถถ้าไขได้ก็เอาไปเลย โดยจะได้ไขเงินรางวัลหรือตู้เซฟก็จะมีดังนี้
ซีซั่นสุดท้ายรางวัลเปลี่ยนเป็นดังนี้
คณะมนุษยศาสตร์ มหาวิทยาลัยรามคำแหง
คณะมนุษยศาสตร์ มหาวิทยาลัยรามคำแหง ก่อตั้งขึ้นเมื่อปี พ.ศ. 2514 โดยเป็นหนึ่งในสี่คณะที่กำเนิดขึ้นพร้อมกับการจัดตั้งมหาวิทยาลัยรามคำแหง เมื่อแรกเริ่มมีทำหน้าที่สอนวิชาพื้นฐานด้านมนุษยศาสตร์และวิทยาศาสตร์ให้แก่คณะอื่น ๆ ต่อมาได้มีการพัฒนาเรื่อยๆมาจนเปิดหลักสูตร ทางด้านสายสังคมศาสตร์, วิทยาศาสตร์ และครอบคลุมไปยังด้านสาขามานุษยวิทยา, สังคมวิทยา รวมไปถึงภาษาต่างประเทศ ในปัจจุบันคณะมนุษยศาสตร์เปิดสอนหลักสูตรทั้งระดับปริญญาตรี ปริญญาโท และปริญญาเอก
คณะมนุษยศาสตร์ มหาวิทยาลัยรามคำแหง ได้รับการสถาปนาในปี พ.ศ. 2514 ได้ถือกำเนิดพร้อมกับมหาวิทยาลัยรามคำแหง เมื่อวันที่ 26 กุมภาพันธ์ 2514 ได้มี พระบรมราชโองการโปรดเกล้าฯ ให้ประกาศใช้ "พระราชบัญญัติมหาวิทยาลัยรามคำแหง พุทธศักราช 2514"จากวันนั้นถึงวันนี้เป็นเวลากว่า 33 ปีแล้ว ซึ่งที่ทำการของคณะมนุษยศาสตร์หลังแรก เป็นอาคารหลังหนึ่งในงานแสดงสินค้านานาชาติ ต่อมามหาวิทยาลัยฯ ได้อนุมัติให้คณะมนุษยศาสตร์สร้างอาคารถาวรขึ้นใหม่ คืออาคารปัจจุบัน ซึ่งได้มีการวาง ศิลาฤกษ์ในวันที่ 28 กันยายน พ.ศ. 2516 โดยสมเด็จพระพุทธโฆษาจารย์ (วาศน์) สมณศักดิ์ในขณะนั้น ต่อมาได้รับ สถาปนาขึ้นเป็น สมเด็จพระอริยวงศาคตญาณสมเด็จพระสังฆราช สกลมหาสังฆปรินายก อาจารย์และข้าราชการ คณะมนุษยศาสตร์ จึงได้พร้อมใจกันถือเอาวันที่ 28 กันยายน เป็นวันมนุษยศาสตร์ โดยจัดการเรียนการสอนด้านมนุษยศาสตร์และสังคมศาสตร์ รวมทั้งมุ่งเน้นในด้านภาษาไทยกับภาษาต่างประเทศ ปัจจุบัน คณะมนุษยศาสตร์ ได้เปิดสอนหลักสูตรภาษาต่างประเทศในระดับปริญญาตรี เป็นจำนวน 18 ภาษา ได้แก่ ภาษาอังกฤษ ภาษาฝรั่งเศส ภาษาเยอรมัน ภาษาสเปน ภาษารัสเซีย ภาษากรีก ภาษาโปรตุเกส ภาษาจีน ภาษาญี่ปุ่น ภาษาเกาหลี ภาษาเวียดนาม ภาษาลาว ภาษาเขมร ภาษาพม่า ภาษามลายู ภาษาอาหรับ ภาษาฮินดี ภาษาบาลี และภาษาสันสกฤต และมีกิจกรรมที่สร้างชื่อเสียงให้กับทางมหาวิทยาลัย
วิทยาลัยสตรีโซกะ
วิทยาลัยสตรีโซกะ () ก่อตั้งเมื่อวันที่ 2 เมษายน พ.ศ. 2528 โดยดร.ไดซาขุ อิเคดะ นายกสมาคมโซกะ งัคไก ท่านที่3 เป็นวิทยาลัยสตรีเอกชน อยู่ในการควบคุมของสมาคมสร้างคุณค่าเพื่อการศึกษา มีวัตถุประสงค์คือ ให้การศึกษาอย่างเต็มที่แก่ยุวชน
วิทยาลัยสตรีโซกะ ตั้งอยู่ที่[ฮาจิโอยิ] กรุงโตเกียว ประเทศญี่ปุ่น อยู่ในการควบคุมของสมาคมสร้างคุณค่าเพื่อการศึกษาสหรัฐอเมริกา
แคนาดา
สหราชอาณาจักร
สิงคโปร์
อินเดีย
จีน
เจ้าหญิงซาระห์แห่งบรูไน
เจ้าหญิงซาระห์ พระชายาในมกุฎราชกุมารแห่งบรูไน (; ประสูติ: 9 เมษายน ค.ศ. 1987) พระชายาในเจ้าชายอัลมุห์ตาดี บิลละห์ มกุฎราชกุมารแห่งบรูไน พระราชโอรสพระองค์ใหญ่ในสมเด็จพระราชาธิบดีฮัจญีฮัสซานัล โบลเกียห์ และสมเด็จพระราชินีซาเลฮา
เจ้าหญิงซาระห์แห่งบรูไน ประสูติเมื่อวันที่ 9 เมษายน ค.ศ. 1987 ณ โรงพยาบาลรายาอิสตรีอานะก์สเลฮา มีพระนามเดิมว่า ยังมูเลียดายังกู ซาระห์ บินติเปงงีรัน ซัลเลห์ เป็นธิดาของเปงงีรันซัลเลห์ อับดุล รามาฮัน เปงงีรันดามิต เชื้อพระวงศ์ในราชวงศ์โบลเกียห์ เป็นหัวหน้างานในกรมบริหารชลประทาน กับรินาวาตี อับดุลละห์ (นามเดิม: ซูซาน อาบี) สุภาพสตรีจากเมืองฟรีบวร์ก ประเทศสวิตเซอร์แลนด์ ซึ่งทำงานเป็นนางพยาบาลแผนกจิตเวชในโรงพยาบาลรายาอิสตรีอานะก์สเลฮา พระบิดาและพระมารดาได้พบรักกันขณะที่ยังศึกษาอยู่ในประเทศอังกฤษ ช่วงปี ค.ศ. 1970
พระองค์มีพระเชษฐา 2 องค์ คือ อาวังกู อีร์วาน และอาวังกู เอเดรียน
พระองค์สำเร็จการศึกษาจากโรงเรียนเซนต์แอนดรูว์ บรูไน ในกรุงบันดาร์เซอรีเบอกาวัน ร่วมกับพระสวามี คือ เจ้าชายอัลมุห์ตาดี บิลละห์ มกุฎราชกุมารแห่งบรูไน รวมไปถึงพระอนุชาของสวามีคือเจ้าชายอับดุล อาซิม และพระบรมวงศานุวงศ์องค์อื่น ๆ ก่อนที่จะศึกษาต่อในวิทยาลัยวิทยาศาสตร์ปาดูกาเซอรีเบอกาวันซุลตัน ซึ่งพระสวามีได้เข้าศึกษาอยู่ก่อนแล้ว ปัจจุบันพระองค์ทรงศึกษาอยู่ในมหาวิทยาลัยบรูไนดารุสลาม
พระองค์ทรงมีผลการเรียนที่น่าพึงใจ และโปรดการเล่นกีฬาต่างๆ โดยเฉพาะ บาสเกตบอล แบดมินตัน รวมไปถึงการวิ่งเพื่อการกุศล โดยครอบครัวของพระองค์ได้มีส่วนร่วมกับองค์กรนานาชาติที่เดินทางไปยังประเทศจีน และมองโกเลีย ในเดือนพฤษภาคม ค.ศ. 2002
เมื่อพระองค์มีอายุได้ 17 ชันษา ก็ได้อภิเษกสมรสกับเจ้าชายอัลมุห์ตาดี บิลละห์ มกุฎราชกุมารแห่งบรูไน โดยงานได้จัดขึ้นภายในพระราชวังนูรุลอีมาน ในกรุงบันดาร์เซอรีเบอกาวัน เมื่อวันที่ 9 กันยายน ค.ศ. 2004 ทั้งเจ้าชายและเจ้าหญิงได้เสด็จพระราชดำเนินรอบกรุงบันดาร์เซอรีเบอกาวันบนรถยนต์พระที่นั่งโรลส์รอยซ์สีทอง ท่ามกลางฝนที่โปรยปรายประชาชานชาวบรูไนกว่าพันคนยังคงรายรอบเส้นทางเสด็จพระราชดำเนิน และสรรเสริญอวยพรแก่คู่สมรส
มกุฎราชกุมารและพระองค์ มีพระราชโอรส 2 พระองค์ และพระราชธิดา 1 พระองค์ ได้แก่
นิโคล ช็อง
จอง ยง-จู (; เกิด 7 ตุลาคม ค.ศ. 1991) หรือ นิโคล จอง () และเป็นที่รู้จักในชื่อ นิโคล ปัจจุบัน อดีตสมาชิกเกิร์ลกรุปวงคารา
นิโคล ช็อง เกิดวันที่ 7 ตุลาคม ค.ศ. 1991 ในเกลนเดล รัฐแคลิฟอร์เนีย เธอย้ายมายังเกาหลีกับแม่ของเธอ ซึ่งแม่ของเธอเป็นเจ้าของภัตตาคารราเม็งชื่อ "ครัวสีแดง" นิโคลเริ่มเล่นไวโอลินตั้งแต่เกรดสี่ผ่านไปจนถึงระดับเกรดแปด เธอยังได้เข้าร่วมการแสดงซึ่งมีชื่อว่า "KAIST" (ที่พรรณาถึงการเฉลิมฉลองชีวิตของนักเรียนในรั้ววิทยาลัย) ซึ่งต่อมาได้เปลี่ยนชื่อใหม่เป็น "Nicole The Entertainer's Introduction to Veterinary Science" ในมหาวิทยาลัย Konkuk ตั้งแต่เธอไม่ได้เข้าร่วมกิจกรรมใน KAIST โดยตอนแรกที่จัดฉายออกอากาศวันที่ 12 พฤศจิกายน ค.ศ. 2009
วันที่ 16 มกราคม 2014 สัญญาของนิโคลได้สิ้นสุดลง เนื่องจากนิโคลได้ตัดสินใจที่ไม่ต่อสัญญา จึงทำให้สิ้นสุดการเป็นสมาชิกของวงทันที
พระเจ้าสุปปพุทธะ
พระเจ้าสุปปพุทธะ เป็นกษัตริย์ปกครองเมืองเทวทหะ แห่งแคว้นโกลิยะ มีพระมเหสี นามว่า นางอมิตาเทวี แห่งเมืองกบิลพัสดุ์ แคว้นสักกะ
พระเจ้าสุปปพุทธะ มีพระราชบุตร 2 พระองค์ องค์แรกเป็นพระราชโอรส มีพระนามว่า เจ้าชายเทวทัต ซึ่งคิดอิจฉาริษยากับพระพุทธเจ้ายิ่งนัก ส่วนพระองค์ที่ 2 เป็นพระราชธิดา มีพระนามว่า นางยโสธรา หรือ พิมพา ซึ่งเป็นพระมเหสีของเจ้าชายสิทธัตถะ ซึ่งต่อมาเจ้าชายสิทธัตถะได้ออกบวชและได้ตรัสรู้เป็นพระพุทธเจ้า
เมื่อพระเจ้าสุปปพุทธะทราบว่าพระเทวทัตถูกธรณีสูบลงมหาอเวจีนรก ก็มิสำนึกในบาปบุญคุณโทษ กลับมีจิตอาฆาตพยาบาทพระพุทธองค์ เพราะนอกจากจะทำให้พระเทวทัตต้องธรณีสูบ พระพุทธองค์ยังทำให้เจ้าหญิงยโสธราธิดาของพระเจ้าสุปปพุทธะเป็นม่าย จึงกลั่นแกล้งพระพุทธองค์ด้วยการเกณฑ์อำมาตย์ข้าราชบริพารไปนั่งเสพเมรัยขวางทางที่พระพุทธองค์จะออกบิณฑบาตโปรดเวไนยสัตว์ ซึ่งทางนั้นมีเพียงทางเดียวเท่านั้นที่พระพุทธองค์จะเสด็จดำเนินไปได้ เมื่อเสด็จดำเนินผ่านไม่ได้เพราะพระเจ้าสุปปพุทธะกับบริวารขวางอยู่วันนั้น พระพุทธองค์ทรงอดพระกระยาหาร 1 วัน พระอานนท์จึงทูลถามอยากจะทราบโทษของพระเจ้าสุปปพุทธะ พระพุทธองค์จึงทรงได้มีพุทธฎีกาตรัสว่า
เมื่อบริวารของพระเจ้าสุปปพุทธะกลับไปถวายรายงาน พระเจ้าสุปปพุทธะก็มีจิตต้องการให้พุทธฎีกาของพระพุทธองค์มิเป็นความจริง จึงขึ้นประทับ ณ ปราสาท 7 ชั้น แต่ละชั้นมีนายทวารป้องกันแข็งขัน ตรัสกับนายทวารที่มีร่างกายกำยำนั้นว่า โดยประกาศต่ออมาตย์ ข้าราชบริพาร และพระบรมวงศานุวงศ์ไว้ดังนั้น เพื่อมิให้นายทวารทั้งหลายต้องโทษ จนกระทั่งถึงวันที่ 7 วันนั้นปรากฏว่า ม้าแก้ว ซึ่งเป็นม้าทรงศึกที่พระเจ้าสุปปพุทธะโปรดปราน อาละวาดกระทืบโรง ร้องเสียงดังมาก พระเจ้าสุปปพุทธะเกิดเป็นห่วงม้า ด้วยอาการขาดสติจึงทรงลงจากปราสาทชั้น 7 แต่ปรากฏว่านายทวารมิได้ขัดขวาง ด้วยคิดว่าเลยครบกำหนด 7 วันแล้ว พอพระเจ้าสุปปพุทธะย่างพระบาทเหยียบแผ่นดิน ก็ถูกพระธรณีสูบหายไปสู่มหานรกอเวจี ตรงตามพุทธฎีกาที่ตรัสไว้แก่พระอานนท์ พระอานนท์ทราบข่าว จึงไปเฝ้าพระพุทธเจ้า
พระเจ้าสุปปพุทธะ มีพระราชโอรส และพระราชธิดา รวม 2 พระองค์ คือ
แบงแชนเนล
แบงแชนแนล
บาดา (ระบบปฏิบัติการ)
บาดา ( - Bada) เป็นระบบปฏิบัติการสำหรับโทรศัพท์มือถือพัฒนาโดยซัมซุง โดยออกแบบมาสำหรับโทรศัพท์มือถือทั่วไปและโทรศัพท์แบบสมาร์ตโฟน คำว่า "บาดา" (바다) เป็นภาษาเกาหลีหมายถึง มหาสมุทร หรือ ทะเล
สมาร์ตโฟนซัมซุงรุ่นแรกที่ใช้ระบบปฏิบัติการบาดาคือ ซัมซุง เวฟ เอส8500 ออกวางจำหน่ายในเดือนเมษายน ค.ศ. 2010 ทำยอดขายได้ 1 ล้านเครื่องภายในเวลา 4 สัปดาห์แรกที่วางจำหน่าย
ในวันที่ 25 กุมภาพันธ์ ค.ศ. 2013 ซัมซุงประกาศยุติการพัฒนาระบบปฏิบัติการบาดาเพื่อหันไปพัฒนาระบบปฏิบัติการไทเซน (Tizen) แทน
มีไซอาห์ (แฮนเดิล)
มีไซอาห์ () เป็นผลงานออราทอริโอสำหรับการขับร้องประสานเสียงโดยจอร์จ ฟริดริก แฮนเดิล เป็นหนึ่งในบทร้องประสานเสียงภาษาอังกฤษที่มีได้รับความนิยมที่สุด โดยนำคำร้องมาจากคัมภีร์ไบเบิลฉบับนิกายเชิร์ชออฟอิงแลนด์ 2 ฉบับ ที่ชำระขึ้นในสมัยสมเด็จพระเจ้าเจมส์ที่ 1 แห่งอังกฤษ (ฉบับ ค.ศ. 1611) และสมัยสมเด็จพระเจ้าเฮนรีที่ 8 แห่งอังกฤษ (ฉบับ ค.ศ. 1538)
แฮนเดิลแต่งบทประพันธ์นี้ที่ลอนดอนในช่วงฤดูร้อน ค.ศ. 1741 และออกแสดงครั้งแรกที่ดับลินเมื่อวันที่ 13 เมษายน ค.ศ. 1742 แฮนเดิลได้ปรับปรุงใหม่ และออกแสดงอีกครั้งในปี ค.ศ. 1754 บทประพันธ์นี้ได้รับการเรียบเรียงเป็นฉบับภาษาเยอรมันโดยโมซาร์ทในปี ค.ศ. 1789 โดยเพิ่มเติมส่วนดนตรีเครื่องเป่าลมไม้ ส่วนฉบับที่ได้รับฟังกันในปัจจุบัน ได้รับการเรียงเรียงโดยเอเบเนเซอร์ เพราต์ (1835 – 1909)
ปัจจุบัน มีไซอาห์ นิยมนับมาขับร้องกันในช่วงเทศกาลคริสต์มาส โดยเฉพาะดนตรีช่วงท้ายของท่อนที่ 2 จากทั้งหมด 3 ท่อน ที่นิยมเรียกกันว่า "ฮาลเลลูยาห์คอรัส" () บทคำร้องในท่อนนี้นำมาจากพระคริสตธรรมคัมภีร์พันธสัญญาใหม่
ในการแสดงมีไซอาห์รอบแรกที่ลอนดอนต่อหน้าพระพักตร์ สมเด็จพระเจ้าจอร์จที่ 2 แห่งบริเตนใหญ่ เมื่อดนตรีบรรเลงมาถึงท่อนฮาเลลูยาห์คอรัส พระเจ้าจอร์จประทับยืนขึ้น พร้อมกับที่ผู้ชมทั้งหอประชุมพากันลุกขึ้นยืนตาม จึงเป็นธรรมเนียมปฏิบัติมาจนถึงปัจจุบันว่าเมื่อมีการแสดงเพลงนี้ครั้งใด ผู้ชมทั้งหมดจะต้องลุกขึ้นยืน
อุทาดะฮิคารุซิงเกิลคอลเลกชัน ชุดที่ 2
"อุทาดะฮิคารุซิงเกิลคอลเลกชัน ชุดที่ 2" () เป็นอัลบั้มรวมเพลงยอดนิยมชุดที่ 2 ของฮิคารุ อุทาดะ
ฮังกาเรียนแดนซ์
ฮังกาเรียนแดนซ์ (; , WoO 1) เป็นชุดงานประพันธ์ดนตรีสำหรับการเต้นรำ จำนวน 21 ชิ้นโดยโยฮันเนิส บรามส์ โดยดัดแปลงมาจากทำนองดนตรีเต้นรำพื้นเมืองของฮังการี เป็นผลงานที่ได้รับความนิยมที่สุดของบรามส์
บรามส์เรียบเรียงทำนองดนตรีเหล่านี้เสร็จสิ้นในปี ค.ศ. 1869 โดยต้นฉบับแรกเรียบเรียงสำหรับบรรเลงเดี่ยวเปียโน มีความยาวตั้งแต่หนึ่ง ถึงสี่นาที ได้แก่
ผลงานชิ้นที่ได้รับความนิยมที่สุด คือ ฮังกาเรียนแดนซ์หมายเลข 5 ซึ่งบรามส์เรียบเรียงต้นฉบับสำหรับบรรเลงด้วยเปียโนสี่มือ โดยดัดแปลงมาจากเพลงเต้นรำชื่อ "Bártfai emlék" ของ Kéler Béla (1820 — 1882) ซึ่งเขาเข้าใจผิดว่าเป็นเพลงพื้นเมืองฮังการี
ฮังกาเรียนแดนซ์ยังได้รับการเรียบเรียงใหม่สำหรับบรรเลงด้วยวงออร์เคสตรา โดยบรามส์เป็นผู้เรียบเรียงผลงานหมายเลข 1, 3 และ 10 ด้วยตนเอง ส่วนผลงานชิ้นอื่นๆ เรียบเรียงโดยอานโตนิน ดโวชาค และคีตกวีคนอื่นๆ
ทิม อัลเลน
ทิม อัลเลน () เกิดเมื่อวันที่ 13 มิถุนายน ค.ศ. 1953 เป็นดาราตลก นักแสดง นักพากย์ ชาวอเมริกัน เขาเป็นที่รู้จักจากการแสดงในซิตคอมเรื่อง "Home Improvement" เขายังเป็นที่รู้ัจักในภาพยนตร์อย่าง "Toy Story", "The Santa Clause", และ "Galaxy Quest"
มณฑล จิรา
มณฑล จิรา เกิดเมื่อวันที่ 20 พฤศจิกายน พ.ศ. 2522 ที่ฮ่องกง เป็นลูกชายคนโตของอรินทร์ และอภิญญา จิรา มีน้องชาย 1 คน ชื่อ ดนัย จิรา
เมื่ออายุ 9 ปี ครอบครัวได้ย้ายมาอยู่ที่เมืองไทย บิดาได้ส่งเข้าประกวดโดมอนมินิ ประจำปี 2531 และได้รางวัลชนะเลิศ จากนั้นเมื่ออายุ 13 ปี พจน์ อานนท์ นำมาขึ้นปกนิตยสาร "เธอกับฉัน" ฉบับวันวาเลนไทน์ พ.ศ. 2536 จึงมีงานถ่ายแบบและโฆษณาเข้ามา พร้อมกับออกรายการเกมโชว์ และเมื่ออายุ 17 ปี ได้แสดงละคร
ด้านการศึกษา สำเร็จการศึกษาระดับประถมที่โรงเรียนนานาชาติฮ่องกง ระดับมัธยมศึกษาศึกษาที่โรงเรียนนานาชาติร่วมฤดี (RIS) จบเกรด 11 (เทียบเท่ากับมัธยมศึกษาปีที่ 5) และไปศึกษาต่อที่ Robert Lovis Stevenson High School ในแคลิฟอร์เนีย หลังสำเร็จการศึกษา ก็กลับมายังประเทศไทยเพื่อออกผลงานอัลบั้มแรกกับค่ายโพลีแกรม ชื่ออัลบั้ม “J” และแสดงภาพยนตร์เรื่อง "ถนนนี้หัวใจข้าจอง" ก่อนกลับไปเรียนต่อปริญญาตรีสาขาเศรษฐศาสตร์และดนตรีพร้อมกันที่มหาวิทยาลัยแคลิฟอร์เนีย เดวิส จนจบ
ระหว่างปิดภาคเรียนทุกครั้ง มณฑลก็ได้กลับมายังประเทศไทยและออกรายการเกมโชว์ ถ่ายละครโทรทัศน์ และเป็น VJ พิธีกรรายการเพลงของ MTV ASIA เริ่มการเป็นนักแสดงโดยเซ็นสัญญาเป็นนักแสดงในสังกัด กันตนา ละครเรื่องแรก "วันไฟวัยฝัน" รับบทเป็นพระเอกคู่กับพิชชาภรณ์ รัตนานนท์ กำกับโดย ออกไซด์ แปง ในปี 2541 และมีละครต่อเนื่องมาทุกปี จนถึงปี 2544 ได้แสดงบทร้ายเป็นครั้งแรกในเรื่องลูกผู้ชายหัวใจเพชร นอกจากนี้ในปีเดียวกันนั้น ยังได้เล่นละครให้กับค่าย Neo Genesis เรื่อง Girl Club...รับเอาคืน รับบทเป็นพระเอกคู่กับ ซาร่า นุศรา ผุงประเสริฐ
การทำงาน มีงานอยู่ที่นครนิวยอร์ก หลังจากเรียนจบมณฑลทำเพลงประกอบภาพยนตร์เรื่อง "Femme Fatal" และภาพยนตร์สารคดีเรื่อง "Street of Paradise" เป็นผู้ช่วยตัดต่อเสียงในเรื่อง "Lion King1 ½" และอีกหลายเรื่องในฮอลลีวู้ด แต่ได้หันไปเป็นหัวหน้าวง Kenna วงดนตรีอีเล็กโทรแครช โดยมีแชด ฮูโก เป็นโปรดิวเซอร์ ออกผลงานชุดแรกกับค่ายโคลัมเบียเรเคิดส์ มียอดขายกว่า 30,000 แผ่น และยังได้เป็นวงเปิดในการทัวร์ทั่วอเมริกาให้กับเดฟ กาฮาน นักร้องนำวงดีเพชเชโมด และวงฟิชเชอร์สปูนเนอร์ กว่า 80 โชว์ เป็นวงเปิดให้กับ Justin Timberlake ในการทัวร์ประเทศอังกฤษ และ Nelly Furtado ในการทัวร์ประเทศอเมริกา และยังเข้าร่วมคอนเสิร์ตใหญ่ระดับโลก Live Earth ในวันที่ 7 กรกฎาคม 2550 (07.07.07)
มณฑลมีงานเพลงอยู่ในอัลบั้ม "Compilation The Sweets of Siam", "Smallroom 003" และ 004 กับค่ายสมอลรูม และโปรเจกต์ในรูปแบบ 7 อีพี ออกมาแล้ว 3 อัลบั้ม คือ "The First Album", "Too" และ "Three Love Songs" นอกจากนี้ยังมีโปรเจกต์พิเศษกับ จอนนี่ อันวา ในชื่อ คัทสุ (Katsue) ด้านผลงานแสดงภาพยนตร์ ในปี 2553 นำแสดงใน "เราสองสามคน" โดยได้เคยร่วมงานกับ เอลลี่ เจิ่น มาครั้งหนึ่ง รวมถึงมีผลงานภาพยนตร์ "ดวงอันตราย"
ปัจจุบันเป็นดีเจ และเปิดค่ายเพลง Samutprakarn Sound
ชีวิตส่วนตัว มณฑล จิรา เป็นผู้ที่รับประทานมังสวิรัติ ชื่นชอบในการเล่นโยคะ โดยเล่นมาตั้งแต่อายุ 13 ขวบ และเข้านอนตั้งแต่หัวค่ำในเวลา 22.30 น. เป็นประจำ
เอลิชา คัทเบิร์ต
เอลิชา แอน คัทเบิร์ต () เกิดเมื่อวันที่ 30 พฤศจิกายน ค.ศ. 1982 เป็นนักแสดงชาวแคนาดา คัทเบิร์ตเป็นที่รู้จักในฐานะพิธีกรร่วมในรายการเด็กทางแคนาดาที่ชื่อ "Popular Mechanics for Kids" เธอมีผลงานแสดงภาพยนตร์เรื่องแรกในปี 2003 เรื่อง "Old School" จากนั้นในปีต่อมากับเรื่อง "The Girl Next Door" เธอยังแสดงในภาพยนตร์ในปี 2005 เรื่อง "House of Wax" แสดงในภาพยนตร์สยองขวัญในปี 2007 เรื่อง "Captivity" เธอได้รับบทเด่นเป็น คิม เบาเออร์ ในซีรีส์แนวแอ็กชั่น ระทึกขวัญเรื่อง "24"
ผู้หญิงบานฉ่ำ
ผู้หญิงบานฉ่ำ () เป็นภาพยนตร์อเมริกันในปี ค.ศ. 1990 แนวโรแมนติกคอเมดี้ เขียนโดย เจ.เอฟ. ลอว์ตัน และกำกับโดยแกร์รี มาร์แชล นำแสดงโดยริชาร์ด เกียร์, จูเลีย โรเบิตส์ และเฮกเตอร์ เอลิซอนโด มีเรื่องราวเกี่ยวกับโสเภณี วิเวียน วาร์ด ที่ได้รับการจ้างจากเศรษฐีที่ชื่อ เอ็ดเวิร์ด ลูอิส เพื่อเข้างานสังคม และทั้งคู่พัฒนาความสัมพันธ์
เดิมทีเนื้อหาจะเป็นเรื่องราวเกี่ยวกับด้านมืดของโสเภณีในนิวยอร์ก แต่ภาพยนตร์ได้ดัดแปลงให้เป็นโรแมนติกคอเมดี้และได้รับงบประมาณมากขึ้น ภาพยนตร์ได้รับการตอบด้านวิจารณ์อย่างดีและกลายเป็น 1 ในภาพยนตร์ที่ทำรายได้สูงสุดในปี 1990 และปัจจุบันก็ยังถือว่าเป็นภาพยนตร์แนวโรแมนติกคอเมดี้ที่ประสบความสำเร็จด้านรายได้ที่สุดเรื่องหนึ่ง กับรายได้ 464 ล้านดอลลาร์สหรัฐ โรเบิตส์ได้รับรางวัลลูกโลกทองคำจากบทบาทนี้ และได้รับการเสนอชื่อเข้าชิงรางวัลออสการ์ ส่วนผู้เขียนบท เจ.เอฟ. ลอว์ตัน ได้รับการเสนอชื่อเข้าชิงรางวัลสมาคมนักเขียนและรางวัลบาฟต้า นอกจากนี้ภาพยนตร์ยังเป็นผลทำให้เกิดภาพยนตร์แนวโรแมนติกคอเมดีคล้ายๆ กันหลายเรื่อง รวมถึงเรื่อง "Runaway Bride" (1999) ที่เป็นการกลับมาเจอกันอีกครั้งของเกียร์และโรเบิตส์ ภายใต้การกำกับของผู้กำกับคนเดิม แกร์รี มาร์แชล
สำนักเลขาธิการนายกรัฐมนตรี
สำนักเลขาธิการนายกรัฐมนตรี เป็นส่วนราชการ ระดับกรม ในสังกัดสำนักนายกรัฐมนตรี มี ภารกิจเกี่ยวกับการปฏิบัติราชการด้านการเมือง ด้านวิชาการ ด้านเลขานุการ ตลอดจนการบริหารราชการของนายกรัฐมนตรี รองนายกรัฐมนตรี รัฐมนตรีประจำสำนักนายกรัฐมนตรี รวมทั้งข้าราชการการเมืองในสำนักเพื่อให้การปฏิบัติงานเป็นไปอย่างมีประสิทธิภาพและประสิทธิผล
สำนักเลขาธิการนายกรัฐมนตรี ก่อตั้งขึ้นภายหลังการเปลี่ยนแปลงการปกครอง พ.ศ. 2475 เพื่อทำหน้าที่เลขานุการของนายกรัฐมนตรี ต่อมาได้เพิ่มบทบาทมากขึ้นและเปลี่ยนชื่อเป็น สำนักเลขาธิการนายกรัฐมนตรี กระทั่งปี พ.ศ. 2502 ได้มีการแยกหน่วยงานที่ทำหน้าที่เลขานุการนายกรัฐมนตรีออกเป็น 2 หน่วยงาน คือ สำนักทำเนียบนายกรัฐมนตรี และสำนักบริหารของนายกรัฐมนตรี แต่ในปี พ.ศ. 2508 จึงได้ยุบรวมสำนักบริหารของนายกรัฐมนตรี เข้ารวมกับสำนักทำเนียบนายกรัฐมนตรี และได้เปลี่ยนชื่อเป็น สำนักเลขาธิการนายกรัฐมนตรี ในปี พ.ศ. 2517 จนถึงปัจจุบัน
เลขาธิการนายกรัฐมนตรี และรองเลขาธิการนายกรัฐมนตรีฝ่ายการเมือง เป็นข้าราชการการเมือง และรองเลขาธิการนายกรัฐมนตรีฝ่ายบริหาร และผู้ช่วยเลขาธิการนายกรัฐมนตรี เป็นข้าราชการพลเรือนสามัญ ปัจจุบันมี พลเอก วิลาศ อรุณศรี เป็นเลขาธิการนายกรัฐมนตรี
รองเลขาธิการนายกรัฐมนตรี ฝ่ายการเมือง มีจำนวนเท่ากับจำนวนรองนายกรัฐมนตรี บวกสาม ประกอบด้วย
ทัชสโตนพิกเจอส์
ทัชสโตนพิกเจอส์ () เป็นค่ายหนังที่ก่อตั้งขึ้นในปี พ.ศ. 2527 เป็น 1 ในค่ายหนังของเดอะวอลต์ดิสนีย์ ทำหน้าที่สร้างและจัดจำหน่ายภาพยนตร์ที่มีเนื้อหาในแนวรุนแรงกว่าภาพยนตร์ที่ออกภายใต้วอลต์ดิสนีย์พิกเจอส์ หรือ เป็นภาพยนตร์ที่ไม่ใช่แนวภาพยนตร์ครอบครัว เช่น Air Force One (ผ่านาทีวิกฤติกู้โลก) พ.ศ. 2540, Con Air (ปฏิบัติการแหกนรกยึดฟ้า) พ.ศ. 2540, Face/Off (สลับหน้าล่าล้างนรก) พ.ศ. 2540, Armageddon (อาร์มาเก็ดดอน วันโลกาวินาศ) พ.ศ. 2541, Gone In 60 Seconds (60 วิ รหัสโจรกรรมอันตราย) พ.ศ. 2543, Pearl Harbor (เพิร์ล ฮาร์เบอร์) พ.ศ. 2544, Reign of Fire (กองทัพมังกรเพลิงถล่มโลก) พ.ศ. 2545 และ Déjà Vu (เดจา วู ภารกิจเดือดทะลุเวลา) พ.ศ. 2549 เพราะภาพยนตร์ที่สร้างโดยดิสนีย์เป็นภาพยนตร์แนวเด็ก ครอบครัว หรือ การผจญภัยที่มีเนื้อหาไม่รุนแรง เท่านั้น ในช่วงปี พ.ศ. 2523 ความนิยมในภาพยนตร์แนวครอบครัวของเดอะวอลต์ดิสนีย์เริ่มลดลงเดอะวอลต์ดิสนีย์จึงต้องมีการปรับกลุยทธ์การตลาดเพื่อเอาใจแฟนภาพยนตร์มากขึ้น จึงเป็นที่มาของการจัดตั้งทัชสโตนพิกเจอส์
พวกเขายังทำงานร่วมกับหลายสตูดิโอ อาทิเช่น คาราวานพิกเจอส์, ซัมมิตเอนเตอร์เทนเมนต์, เจอร์รีบรัคไฮเมอร์ฟิล์มส, ไอค่อนโพรดักชันส์, อิแมจินเอนเตอร์เทนเมนต์, แมนเดวิลล์ฟิล์มส และ สปายกลาสเอนเตอร์, โฟกัสฟีตเจอส์
สำนักเลขาธิการคณะรัฐมนตรี
สำนักเลขาธิการคณะรัฐมนตรี เป็นส่วนราชการระดับกรม สังกัดสำนักนายกรัฐมนตรี มีภารกิจรับผิดชอบเกี่ยวกับการประชุมและการให้บริการคณะรัฐมนตรีทั้งคณะ เช่น การดำเนินการประชุมคณะรัฐมนตรี การแจ้งมติคณะรัฐมนตรี การติดต่อกับรัฐสภาในเรื่องอันไม่อยู่ในอำนาจหน้าที่ของกระทรวงใดไปปฏิบัติ อาทิ การขอพระราชทานเครื่องราชอิสริยาภรณ์ การตราพระราชกฤษฎีกายุบสภาผู้แทนราษฎร การเปิดและปิดสมัยประชุมของรัฐสภา
สำนักเลขาธิการคณะรัฐมนตรี จัดตั้งขึ้นอย่างเป็นทางการตามพระราชบัญญัติปรับปรุงกระทรวง ทะบวง กรม พุทธศักราช 2476 เมื่อวันที่ 9 ธันวาคม พ.ศ. 2476 มีฐานะเป็นกรมภายในสำนักนายกรัฐมนตรี มีชื่อว่า "กรมเลขาธิการคณะรัฐมนตรี"นอกจากนั้นแล้วยังมีหน่วยงานที่จัดตั้งในรูปแบบของหน่วยบริการรูปแบบพิเศษ คือ สำนักพิมพ์คณะรัฐมนตรีและราชกิจจานุเบกษา
คีชา แคสเซิล-ฮิวส์
คีชา แคสเซิล-ฮิวส์ () เกิดเมื่อวันที่ 24 มีนาคม ค.ศ. 1990 เป็นนักแสดงชาวนิวซีแลนด์ มีชื่อเสียงจากบทบาท ไพคี "ไพ" แอพิรานา ในภาพยนตร์ปี 2002 เรื่อง "Whale Rider" เธอแสดงในบทนี้เมื่ออายุ 11 ปีและทำให้เธอได้รับการเสนอชื่อเข้าชิงรางวัลหลายรายการ รวมถึงในสาขานักแสดงนำหญิงยอดเยี่ยม รางวัลออสการ์ ถือเป็นนักแสดงหญิงที่อายุน้อยที่สุดที่เคยได้รับการเสนอเข้าชิงในสาขานี้ และเธอได้รับรางวัลสมาคมวิจารณ์ภาพยนตร์ในสาขานักแสดงนำหญิงยอดเยี่ยม ในปี 2004
หลังจากนั้นเธอมีผลงานในภาพยนตร์หลายเรื่องอย่าง "Hey, Hey, It's Esther Blueburger" (2008), New Zealand tele-movie "Piece of my Heart" (2009) และบทเล็กๆ ใน "" (2005) เธอรับบทเด่นเป็นพระแม่มารี ใน "The Nativity Story" (2006)
แคสเซิล-ฮิวส์เกิดเมื่อวันที่ 24 มีนาคม ค.ศ.1990 ในเมืองดอนนีบรู๊ก ทางตะวันตกของออสเตรเลีย แม่ของเธอชื่อ เดสเร ฮิวส์ เป็นชาวเมารี และพ่อของเธอชื่อ ทิม แคสเซิลเป็นชาวอังกฤษ-ออสเตรเลีย พ่อแม่ของเธอนั้นไม่ได้แต่งงานกัน หลังจากที่แคสเซิล-ฮิวส์อายุได้ 18 เดือน ครอบครัวของเธอย้ายไปอยู่ที่นิวซีแลนด์
แคสเซิล-ฮิวส์มีน้องชาย 3 คนและน้องสาว 1 คน ปัจจุบันเธออายุอยู่ที่ปาปากูรา อังแลนด์และยังเป็นนักเรียนที่โรงเรียนประถมไวอูกู โรงเรียนไบลีย์โรด วิทยาลัยวันทรีฮิลและวิทยาลัยโรสฮิล เมื่อวันที่ 25 เมษายน ค.ศ.2007 เธอได้ให้กำเนิดลูกสาว ชื่อ เฟลิซิตี้ อามอร์ ซึ่งในขณะนั้นเธออายุเพียง 17 ปี และแฟนของเธอในตอนนั้นอายุ 20 ปี ชื่อแบรดลีย์ ฮูลล์ ซึ่งทั้งสองคบหากันมาตั้งแต่แคสเซิล-ฮิวส์อายุเพียง 14 ปี
ก่อนที่เธอจะได้มารับบทในภาพยนตร์เรื่อง "Whale Rider" (2002) ผู้กำกับและเจ้าหน้าที่เดินทางมาที่โรงเรียนประถมของเธอใน Mt Wellington, นิวซีแลนด์ และใช้เวลาไม่นานในการเรลือกเด็กจำนวนร้อยคนเพื่อมารับบทไพคี พวกเขาเลือกแคสเซิล-ฮิวส์ เพราะว่าเธอสามารถเล่นได้อย่างยอดเยี่ยม เธอเคยให้สัมภาษณ์กับเจย์ เลโนว่า เธอไม่รู้ว่าต้องว่ายน้ำยังไงเมื่อต้องมารับบทในภาพยนตร์เรื่อง Whale Rider (2002)
ในปี ค.ศ.2004 แคสเซิล-ฮิวส์เป็นนักแสดงนำหญิงที่อายุน้อยที่สุดที่ได้เข้าชิงรางวัลออสการ์ สาขานักแสดงนำหญิงยอดเยี่ยม ซึ่งในตอนนั้นเธออายุเพียงแค่ 13 ปีเท่านั้น มีน้องชายสามคนคือ ไรย์ส (เกิด 21 กุมภาพันธ์ ค.ศ.1992), เลียม (เกิด ค.ศ.1996), และเคาด์ (เกิด เดือนกรกฎาคม ค.ศ.2006), และมีน้องสาวหนึ่งคน คือ แมดดิซิย์น (เกิด ค.ศ.2001)
แคสเซิล-ฮิวส์ ชื่นชอบนักแสดงชาย จอห์นนี่ เด็ปป์ ซึ่งเธอมีโอกาสได้พบเขาในงานออสการ์ครั้งที่ 76 ซึ่งในปีนั้นทั้งคู่มีชื่อเข้าชิงรางวัลออสการ์ เธอเรียนรู้การเต้นของชนเผ่าเมารีเมื่อตอนเธออายุ 6 ขวบ นักแสดงหญิงที่เธอชื่นชอบคือ จูเลีย โรเบิร์ต เธอได้ร่วมแสดงในภาพยนตร์เรื่อง "Star Wars: Episode III - Revenge of the Sith" (2005) ซึ่งฉากของเธอใช้เวลาในการแสดงเพียงวันเดียว
วิชาที่เธอชื่นชอบคือ คณิตศาสตร์และวิทยาศาสตร์ เฟลิซิตี้-อามอร์ ลูกสาวของเธอเกิดเมื่อวันที่ 25 เมษายน ค.ศ.2007 แบรดลีย์ ฮูลล์ แฟนหนุ่มของเธอเกิดเมื่อวันที่ 11 มกราคม ค.ศ. 1987
รายชื่อการ์ดไดซ์โอ
อิมิสึวาซะ การ์ด แคมเปญ เป็นโปรโมชั่นพิเศษที่เกิดขึ้นในการ์ดรุ่นที่4ของไดซ์โอ โดยตัวการ์ดมีความพิเศษที่โกเซย์เจอร์ทั้ง5คนจะการสามารถใช้ท่าไม้ตายและอาวุธของขบวนการนักสู้รุ่นพี่ได้อย่างแนบเนียนเสมือนนักสู้ตัวจริงปรากฏตัว รวมไปถึงค่าพลังการโจมตีของการ์ดพิเศษยังมีพลังที่เทียบเท่ากับการ์ดของนักสู้คนๆนั้น
1 E+13 m²
1 E+13 m² เป็นอันดับของขนาดของสิ่งที่มีพื้นที่ระหว่าง 10 ล้าน ถึง 100 ล้านตารางกิโลเมตร
พื้นที่ขนาดน้อยกว่า 10 ล้านตารางกิโลเมตร----
พื้นที่ขนาดมากกว่า 100 ล้านตารางกิโลเมตร
วลาดิเมียร์ คอซลอฟ
โอเลจ โอเลกซานโดรวิจ พริวดิอูส (, ; , "Oleh Oleksandrovych Prudius") เป็นนักมวยปล้ำอาชีพและนักแสดงชาวอเมริกันเชื้อสายรัสเซีย เขาได้รับการฝึกในมวยปล้ำฟรีสไตล์, รักบี้, อเมริกันฟุตบอล, แซมโบ, คิกบ็อกซิ่ง, ยูโด และศิลปะการต่อสู้ป้องกันตัวแบบผสม
ในเซอร์ไวเวอร์ซีรีส์ (2008) คอซลอฟได้ชิงแชมป์ WWE ทริปเปิลเอช และเจฟฟ์ ฮาร์ดี ในแมตช์ 3 เส้า โดยก่อนแมตช์ปล้ำ เจฟฟ์ถูกลอบทำร้าย ทำให้กลายเป็นปล้ำเดี่ยว แต่กลายเป็นเอดจ์ที่ฉวยโอกาสในระหว่างปล้ำและถูกเปลี่ยนเป็นแมตช์สามเส้าแบบเดิม สุดท้ายเอดจ์เป็นฝ่ายคว้าแชมป์ไปได้ ในโนเวย์เอาท์ (2009) คอซลอฟได้ปล้ำแมตช์อิลิมิเนชั่น แชมเบอร์ ชิงแชมป์ WWE สุดท้ายทริปเปิลเอชคว้าแชมป์ไปได้ ในรอว์ คอซลอฟกับซานติโนได้คว้าแชมป์แทกทีม WWEสมัยแรก โดยเอาชนะจัสติน เกเบรียล และฮีท สเลเตอร์ สมาชิกของกลุ่มเดอะเน็กซัส ในแมตช์แทกทีม 4 เส้า ในอิลิมิเนชั่น แชมเบอร์ (2011) คอซลอฟกับซานติโนเสียแชมป์แทกทีมคืนให้กับเกเบรียลและสเลเตอร์ ในสแมคดาวน์ (5 สิงหาคม 2011) คอซลอฟได้แพ้ให้กับมาร์ก เฮนรี หลังแมตช์เฮนรีได้เอาเก้าอี้มาหนีบขาคอซลอฟ และกระโดดจากเชือกทับใส่ขาเต็มๆ ก่อนจะถูกไล่ออกจาก WWE ในเวลาต่อมา และไปปล้ำให้กับสมาคมอื่นก่อนจะเลิกปล้ำในปี 2012
อาณาจักรคายา
อาณาจักรคายา หรือ อาณาจักรกายา เป็นอาณาจักรโบราณในแถมลุ่มแม่น้ำนักดงบริเวณภาคใต้ของคาบสมุทรเกาหลี อาณาจักรคายาเป็นอาณาจักรหนึ่งที่ก่อตัวขึ้นจากการล่มสลายของอาณาจักรพยอนฮันประกอบไปด้วย 5 ราชวงศ์ คือ ราชวงศ์กึมควันคายา ราชวงศ์โกรยองคายา ราชวงศ์พีฮวาคายา ราชวงศ์อาราคายา และราชวงศ์ซองซันคายา ราชวงศกึมควันคายานั้นก่อตั้งโดยพระเจ้าซูโรและเป็นกษัตริย์พระองค์แรกแห่งกึมควันคายา และมีพระมเหสีคือ พระมเหสีฮอฮวางอ๊กที่เป็นองค์หญิงแห่งอินเดียที่เดินทางมายังคาบสมุทรเกาหลี เจริญรุ่งเรืองระหว่าง 42 ปีก่อนคริสตกาล - ค.ศ. 562 และภายหลังรวมเข้ากับอาณาจักรซิลลาเนื่องจากกษัตริย์และเชื้อพระวงศ์แห่งคายาเริ่มเกี่ยวดองทางสายเลือดกับราชวงศ์ซิลลา อาณาจักรคายาเป็นอาณาจักรเล็ก ๆ ที่มีวัฒนธรรมเอกลักษณ์เป็นของตนเอง และปัจจุบันได้ค้นพบหลักฐานมากมายเกี่ยวกับกษัตริย์อาณาจักรคายาบริเวณหลุมฝั่งพระศพในภาคใต้ของเกาหลีใต้
ด่านเจดีย์สามองค์
ด่านเจดีย์สามองค์ () เป็นช่องเขาในทิวเขาตะนาวศรี ตั้งอยู่บนพรมแดนประเทศไทยและประเทศพม่า มีความสูง 282 เมตรเหนือระดับน้ำทะเล
ช่องเขาดังกล่าวเชื่อมอำเภอสังขละบุรี ทางตอนเหนือของจังหวัดกาญจนบุรี กับอำเภอพะยาตองซู ทางตอนใต้ของรัฐกะเหรี่ยง ช่องเขานี้ได้เคยเป็นเส้นทางสัญจรทางบกเข้าสู่ทางตะวันตกของประเทศไทยมาตั้งแต่ครั้งอดีตกาล และเชื่อกันว่าเป็นจุดที่พระสงฆ์ชาวอินเดียเดินทางมาเผยแผ่พระพุทธศาสนาในเขตประเทศไทยช่วงคริสต์ศตวรรษที่ 3
ช่องเขาดังกล่าวเป็นเส้นทางหลักของการเดินทัพของพม่า โดยมีบางครั้งที่กองทัพอยุธยาได้ใช้เป็นเส้นทางรุกรานพม่าเช่นกัน ช่องเขาดังกล่าวได้ชื่อตามกองเจดีย์ขนาดเล็กสามองค์ ซึ่งอาจถูกสร้างขึ้นในช่วงปลายสมัยอยุธยาเพื่อเป็นสัญลักษณ์ของสันติภาพ ปัจจุบัน ด่านเจดีย์สามองค์ตั้งอยู่บนพรมแดนไทย บางส่วนของพรมแดนไทย-พม่ายังมีกรณีพิพาทมาจนถึงปัจจุบัน
ระหว่างสงครามโลกครั้งที่สอง ญี่ปุ่นได้สร้างทางรถไฟสายมรณะผ่านช่องเขาแห่งนี้ จึงมีอนุสรณ์รำลึกถึงเชลยศึกชาวออสเตรเลียหลายพันคน (โดยมีชาติสัมพันธมิตรและพลเรือนเอเชียจำนวนหนึ่ง) เสียชีวิตเนื่องจากใช้งานหนักในการก่อสร้างทางรถไฟ
พื้นที่แห่งนี้เป็นที่อยู่ของชาวเขาหลายเผ่า รวมไปถึงกะเหรี่ยงและมอญ ผู้ซึ่งไม่ได้รับหรือไม่ต้องการได้รับสัญชาติพลเมืองจากทั้งไทยและพม่า กองทัพแบ่งแยกดินแดนพยายามที่จะยึดครองช่องเขานี้จากพม่า โดยชาวมอญได้ควบคุมช่องเขามาจนกระทั่ง ค.ศ. 1990 แต่ในปัจจุบันกองทัพพม่าได้เข้าควบคุมช่องเขานี้อีกครั้งหนึ่ง
สาอี บาบาแห่งศิรฑี
สาอี บาบาแห่งศิรฑี (; "ศิรฺฑีเจ ศฺรี สาอีพาพา") เกิดใน พ.ศ. 2373 เป็นนักบวชฮินดูชื่อดังเช่นเดียวกับศังกราจารย์ เขานับถือทั้งศาสนาฮินดูและศาสนาอิสลาม ชาวฮินดูเชื่อว่าเขาคืออวตารของพระศิวะและพระตรีมูรติ สาอี บาบาสอนสตรีคนหนึ่งว่า "ทุกครั้งที่โจรจะปล้นใคร เขาก็ขอความสำเร็จจากพระคเณศ เหมือนกันกับเราที่เราขอความสำเร็จจากท่าน" และ "พระเจ้าอยู่กับเราทุกคน ท่านไม่เคยทอดทิ้งสานุศิษย์" สาอีพาพาเสียชีวิตในวันที่ 15 ตุลาคม พ.ศ. 2461 ศพของท่านถูกฝังที่ ศรี ไสบาบา สถาน ประเทศอินเดีย ชาวอินเดียจะสวดมนต์บูชาละลึงถึงท่านด้วยคำว่า "โอม ไส ราม" หรือว่า "โอม ไส ศิวะ"
คริสต์ศาสนิกชน
คริสต์ศาสนิกชน หรือ คริสตชน () หมายถึง บุคคลที่นับถือศาสนาคริสต์ ซึ่งเป็นศาสนาประเภทเอกเทวนิยมอันเกิดจากคำสอนของพระเยซูชาวนาซาเรธ คริสต์ศาสนิกชนเชื่อว่าพระองค์คือพระคริสต์หรือพระเมสสิยาห์ที่ถูกพยากรณ์ไว้ในคัมภีร์ฮีบรู และเป็นพระบุตรพระเป็นเจ้าด้วย
คริสต์ศาสนิกชนส่วนใหญ่เชื่อเรื่องพระตรีเอกภาพ คือ เชื่อว่าพระเป็นเจ้าพระองค์เดียวได้ปรากฏเป็น 3 พระบุคคล คือ พระบิดา พระบุตร และพระวิญญาณบริสุทธิ์ อย่างไรก็ตามมีคริสต์ศาสนิกชนบางกลุ่มไม่ยอมรับเรื่องพระตรีเอกภาพ จึงเรียกว่า "อตรีเอกภาพนิยม" เช่น พยานพระยะโฮวา
ในประเทศไทยเรียกคริสต์ศาสนิกชนชาวโรมันคาทอลิกว่าคริสตัง และชาวโปรเตสแตนต์ว่าคริสเตียน
คำว่าคริสตชนหรือคริสเตียน ปรากฏอยู่ในพระคัมภีร์ภาคพันธสัญญาใหม่ทั้งหมดสามครั้ง ครั้งแรกในหนังสือกิจการบทที่ 11 ข้อที่ 26 ""...ที่เมืองอันทิโอกนี้เอง บรรดาศิษย์ได้รับชื่อว่า "คริสตชน" เป็นครั้งแรก""
ครั้งที่สองปรากฏในหนังสือกิจการ บทที่ 26 ข้อที่ 28 เมื่อเปาโลได้มีโอกาสแก้ข้อกล่าวหาต่อพระเจ้าเฮโรด อากริปปา ความว่า ""กษัตริย์อากริปปาจึงทรงตอบเปาโลว่า "อีกนิดเดียว ท่านก็ชักชวนเราให้เป็นคริสตชนได้แล้ว""
คำว่าคริสตชนปรากฏเป็นครั้งที่สามและครั้งสุดท้ายในจดหมายของนักบุญเปโตร ฉบับที่ 1 บทที่ 4 ข้อที่ 16 ""แต่ถ้าทนทุกข์เพราะได้ชื่อว่าเป็นคริสตชน ก็อย่าให้คนนั้นละอายเลย แต่ให้ถวายพระเกียรติแด่พระเจ้าเพราะชื่อนั้น""
เนื่องจากพระเยซูเป็นชาวนาซาเรธ ชาวยิวจึงเรียกคริสตชนว่านาซารีน (Nazarene) มาตั้งแต่คริสต์ศตวรรษที่ 1 และมองว่าเป็นพวกนอกรีต ผู้นำชาวยิวยุคนั้นพยายามยับยั้งการขยายตัวของคริสต์ศาสนาโดยการเบียดเบียนคริสต์ศาสนิกชน เช่น ประหารพระเยซู ยากอบ และสเทเฟน แต่คริสตชนกลับยิ่งมีจำนวนมากขึ้น รวมถึงคนที่ไม่ใช่ชาวยิว (Gentile) ความแปลกแยกระหว่างคริสตชนกับชาวยิวมากขึ้นเรื่อย ๆ จนศาสนาคริสต์แยกออกจากศาสนายูดาห์ในที่สุด
ในปัจจุบันชาวยิวยังคงปฏิเสธความเชื่อของคริสตชนที่ว่าพระเยซูเป็นพระเมสสิยาห์ และเป็นพระผู้ไถ่บาปให้มนุษย์
คัมภีร์อัลกุรอานเรียกคริสตชนว่า นะซอรอ ( "ผู้ช่วยเหลือ") เพราะถือว่าเป็นพวกที่คอยช่วยเหลือพระเยซู (นบีอีซา) แม้ชาวมุสลิมจะนับถือพระเยซูเป็นนบีและศาสนทูตของพระเป็นเจ้า แต่ก็ไม่ยอมรับความเชื่อของคริสตชนในปัจจุบัน อัลกุรอานระบุว่าการที่คริสต์ศาสนิกชนเชื่อว่าพระเยซูเป็นพระบุตรพระเป็นเจ้านั้นเป็นการหลงผิดและไม่ต่างจากความเชื่อของคนที่ไม่ศรัทธาต่อพระเป็นเจ้า คริสต์ศาสนิกชนจึงถูกพระเป็นเจ้าสาปแช่ง อัลกุรอานไม่ยอมรับว่าคริสต์ศาสนิกชนเป็นบุตรของพระเจ้า เป็นผู้ที่พระเจ้าโปรดปราน และการที่คริสตชนเชื่อว่าพวกตนเท่านั้นจะได้ขึ้นสวรรค์ก็เป็นแค่เรื่องเพ้อฝัน
โอม ศานติ โอม
โอม ศานติ โอม () เป็นภาพยนตร์อินเดียที่จัดฉายในประเทศอินเดียครั้งแรกใน ค.ศ. 2007 และจัดฉายในประเทศไทยครั้งแรก ใน ค.ศ. 2009 นำแสดงโดย ศาห์รุข ข่าน, ทีปิกา ปาทุโกณ, อรชุน รามปาล และ เศรยัส ตัฬปเด
จังหวัดปทุมทอง
จังหวัดปทุมทอง เป็นข้อเสนอการจัดตั้งจังหวัดของนาวาอากาศเอกเลื่อน พงษ์โสภณ ส.ส. จังหวัดนครราชสีมา ซึ่งดำรงตำแหน่งรัฐมนตรีในรัฐบาลของจอมพล ป. พิบูลสงคราม เมื่อ พ.ศ. 2498 โดยผลักดันให้อำเภอบัวใหญ่ จังหวัดนครราชสีมา และอำเภอพุทไธสง จังหวัดบุรีรัมย์ รวมกันเป็นจังหวัดปทุมทอง
คณะรัฐมนตรี ได้มีมติรับในหลักการ แต่ให้ชะลอโครงการไว้ก่อน เนื่องจากต้องใช้งบประมาณถึง 500 ล้านบาท ภายหลังมีรัฐประหารในประเทศไทย พ.ศ. 2500 โครงการนี้จึงได้จบลงไปพร้อมกับรัฐบาลคณะนั้น 
แต่จนถึงปัจจุบันก็มีการต่อต้านจากชาวจังหวัดนครราชสีมา มาโดยตลอด
ผล (พระพุทธศาสนา)
ผล 4 คือ ผลที่เกิดสืบเนื่องจากการละกิเลสได้ด้วยมรรค, ธรรมารมณ์อันพระอริยะพึงเสวย ที่เป็นผลเกิดเองในเมื่อกิเลสสิ้นไปด้วยอำนาจมรรคนั้นๆ“ผล 4” นี้ บางที่เรียกว่า “สามัญญผล” (ผลของความเป็นสมณะ, ผลแห่งการบำเพ็ญสมณธรรม)
สี่รัฐมาลัย
สี่รัฐมาลัย หรือสะกดว่า 4 รัถมาลัย คืออดีตเขตการปกครองหนึ่งที่เคยเป็นของประเทศไทย อันประกอบด้วยรัฐกลันตัน, ตรังกานู, ไทรบุรี และปะลิส ซึ่งปัจจุบันทั้งหมดตั้งอยู่ทางตอนเหนือในอธิปไตยของประเทศมาเลเซีย
เมื่อเกิดสงครามมหาเอเชียบูรพาเกิดขึ้น ไทยได้รับดินแดนส่วนนี้คืนจากประเทศญี่ปุ่น เมื่อวันที่ 16 สิงหาคม พ.ศ. 2486 ได้ลงนามยอมรับว่าดินแดนส่วนนี้เป็นของไทย (ส่งมอบวันที่ 20 สิงหาคม) รัฐมาลัยที่อังกฤษเคยแย่งชิงไปจากไทยจึงตกมาอยู่ในครอบครองของไทยอีกครั้ง รัฐบาลไทยได้ส่งข้าหลวงใหญ่ทหารไปประจำทุกรัฐในสี่รัฐมาลัย โดยขึ้นตรงต่อผู้บังคับบัญชาการทหารสูงสุด
หลังสิ้นสุดสงครามไทยต้องส่งมอบดินแดนส่วนนี้คืนอังกฤษ โดยข้าหลวงใหญ่ประจำสี่รัฐมาลัยได้ทำพิธีมอบสี่รัฐมาลัยคืนให้กับฝ่ายทหารอังกฤษ เมื่อวันที่ 23 กันยายน พ.ศ. 2488
1 มกราคม พ.ศ. 2489 มีตกลงทำสัญญาที่เรียกว่าความตกลงสมบูรณ์แบบเพื่อเลิกสถานะสงครามระหว่างไทยกับสัมพันธมิตร ประกอบด้วยสัญญา 24 ข้อ เน้นเรื่องการถอนกำลังทหารออกจากสหรัฐไทยเดิมและสี่รัฐมาลัย การคืนดินแดนให้อังกฤษและไทยต้องส่งข้าวจำนวน 1.5 ล้านตันให้อังกฤษโดยไม่คิดมูลค่า การครอบครองสี่รัฐมาลัยของไทยเป็นอันสิ้นสุดลง
คณะเทคโนโลยีการสื่อสารมวลชน มหาวิทยาลัยรามคำแหง
คณะสื่อสารมวลชน มหาวิทยาลัยรามคำแหง เป็นส่วนราชการไทยระดับคณะวิชา สังกัดมหาวิทยาลัยรามคำแหง กระทรวงศึกษาธิการเดิมชื่อ คณะเทคโนโลยีการสื่อสารมวลชน โดยเป็นคณะวิชาในแขนงคณะเทคโนโลยีการสื่อสารมวลชนหรือที่เรียกทั่วไปว่า "นิเทศศาสตร์" เป็นการผสมผสานศาสตร์ทางด้านศิลปะและเทคโนโลยี บูรณาการเข้าไว้กัน
คณะสื่อสารมวลชน เดิมชื่อคณะเทคโนโลยีการสื่อสารมวลชนนั้น เกิดจากภาควิชาสื่อสารมวลชนนั้นซึ่งเป็นส่วนหนึ่งในคณะมนุษยศาสตร์เริ่มต้นทศวรรษที่ 4 ของการก่อตั้งมหาวิทยาลัยรามคำแหง ปีพ.ศ. 2543 จัดตั้งคณะเทคโนโลยีการสื่อสารมวลชน และเตรียมการจัดตั้งศูนย์สารนิเทศ จึงได้แยกตัวออกเป็น คณะเทคโนโลยีการสื่อสารมวลชน ชื่อในขณะนั้น ซึ่งมีผู้เข้าการศึกษาและสนใจเป็นจำนวนมาก อีกทั้งภารกิจของคณะมนุษย์ศาสตร์มีมากขึ้น และการศึกษาในสาขาวิชาสื่อสารมวลชนได้เจริญก้าวหน้าและขยายตัวขึ้นอย่างรวดเร็วเพื่อรองรับการจัดการเรียนการสอนและสาขาวิชาให้ทันต่อโลกและเหตุการณืปัจจบันมากขึ้น
จึงได้มีการแยกภาควิชาสื่อสารมวลชนขึ้นเป็น "คณะเทคโนโลยีการสื่อสารมวลชน" ในมหาวิทยาลัยรามคำแหง แต่เดิมมหาวิทยาลัยรามคำแหงเปิดสอนวิชาด้านการสื่อสารและการสื่อสารมวลชนเป็นวิชาเลือกในภาควิชาภาษาไทยและภาษาตะวันออก คณะมนุษยศาสตร์
ในปี พ.ศ. ๒๕๓๔ มีพระราชบัญญัติก่อตั้งภาควิชาสื่อสารมวลชน เปิดสอนสาขาวิชาสื่อสารมวลชนเป็นวิชาเอก ตั้งแต่ พ.ศ. ๒๕๓๕
ด้วยมีนักศึกษาสนใจเรียนสาขาวิชาด้านสื่อสารมวลชนจำนวนมาก และมีความสนใจในศาสตร์การสื่อสารมวลชนเฉพาะสาขามากขึ้น มหาวิทยาลัยจึงมอบหมายให้ภาควิชาสื่อสารมวลชนเตรียมการยกฐานะภาควิชาสื่อสารมวลชนเป็นคณะที่จัดการเรียนการสอนด้านสื่อสารมวลชน
การประชุมสภามหาวิทยาลัยรามคำแหง ครั้งที่ ๔/๒๕๔๕ วาระที่ ๔.๘ เมื่อวันที่ ๒๙ เมษายน ๒๕๔๕ มีมติให้จัดตั้ง “คณะเทคโนโลยีการสื่อสารมวลชน” และมีประกาศมหาวิทยาลัยรามคำแหงเรื่องการจัดตั้งคณะเทคโนโลยีการสื่อสารมวลชน ลงวันที่ ๑๖ ตุลาคม ๒๕๔๕ และให้อยู่ในความดูแลของคณะมนุษยศาสตร์ คณะเทคโนโลยีการสื่อสารมวลชน จัดการเรียนการสอนหลักสูตรศิลปศาสตรบัณฑิต ๓ สาขา ได้แก่
และจัดการเรียนการสอนหลักสูตรศิลปศาสตรมหาบัณฑิต ๒ สาขา ได้แก่ ๑) สาขาวิชาการสื่อสารมวลชน ๒) สาขาวิชาเทคโนโลยีการสื่อสารมวลชน
สภามหาวิทยาลัยรามคำแหง ในการประชุมครั้งที่ ๑๒/๒๕๕๕ วาระที่ ๕.๖ เมื่อวันที่ ๑๕ ตุลาคม ๒๕๕๕ มีมติอนุมัติให้เปลี่ยนชื่อคณะเทคโนโลยีการสื่อสารมวลชน เป็น “คณะสื่อสารมวลชน” โดยให้รวมการดำเนินการของภาควิชาสื่อสารมวลชนและคณะสื่อสารมวลชนเข้าด้วยกัน เป็นคณะในกำกับราชการอีกคณะหนึ่งอย่างเป็นทางการ แยกการดำเนินงานเป็นอิสระออกจากคณะมนุษยศาสตร์ และจัดตั้งเป็นคณะ อย่างเป็นเอกเทศ ในปีการศึกษา2556 และมีที่ทำการที่ตั้งคือ ชั้น 7 อาคารศรีจุฬาลักษณ์ (SLB)โดยมี ผศ.ดร.บุญชาล ทองประยูร เป็นคณบดีท่านแรก
1.1 สาขาวิชาการสื่อสารบูรณาการ
ชื่อเต็มภาษาไทย ศิลปศาสตรบัณฑิต
ชื่อย่อภาษาไทย ศศ.บ. (การสื่อสารบูรณาการ)
ชื่อเต็มภาษาอังกฤษ Bachelor of Arts (Integrated Communication Studies)
ชื่อย่อภาษาอังกฤษ B.A. (Integrated Communication Studies)
ชื่อเต็มภาษาไทย ศิลปศาสตรบัณฑิต
ชื่อย่อภาษาไทย ศศ.บ. (วิทยุกระจายเสียงและวิทยุโทรทัศน์)
ชื่อเต็มภาษาอังกฤษ Bachelor of Arts (Radio and Television Broadcasting)
ชื่อย่อภาษาอังกฤษ B.A. (Radio and Television Broadcasting)
ชื่อเต็มภาษาไทย ศิลปศาสตรบัณฑิต
ชื่อย่อภาษาไทย ศศ.บ. (วารสารศาสตร์สื่อประสม)
ชื่อเต็มภาษาอังกฤษ Bachelor of Arts (Multimedia Journalism)
ชื่อย่อภาษาอังกฤษ B.A. (Multimedia Journalism)
หลักสูตรศิลปศาสตรมหาบัณฑิต 2 หลักสูตร 2 สาขาวิชา
1. สาขาวิชาเทคโนโลยีสื่อสารมวลชน
2. สาขาสื่อสารมวลชน
สถาบันวิทยาศาสตร์สุขภาพ มหาวิทยาลัยรามคำแหง
สถาบันวิทยาศาสตร์สุขภาพ มหาวิทยาลัยรามคำแหง เป็นสถาบันภายใต้การดูแลของมหาวิทยาลัยรามคำแหงจัดตั้งขึ้นตามคำสั่งของสภาพมหาวิทยาลัยรามคำแหง โดยมีจุดประสงค์เพื่อดูแลการเรียนการสอน การอบรม วิจัย และบริการวิชาการเฉพาะทางด้านวิทยาศาสตร์สุขภาพแก่ประชาชนชาวไทย
ในปี พ.ศ. 2544 มหาวิทยาลัยรามคำแหงโดยคำสั่งของสภามหาวิทยาลัยรามคำแหงได้จัดตั้งสถาบันวิทยาศาสตร์สุขภาพ เพื่อจัดการเรียนการสอน การอบรม วิจัย และบริการวิชาการเฉพาะทางด้านวิทยาศาสตร์สุขภาพแก่ประชาชนที่สนใจ นับได้ว่าเป็นสถาบันการศึกษาทางด้านวิทยาศาสตร์สุขภาพแห่งแรกๆของประเทศไทยที่มีการนำความรู้ด้านทัศนมาตรศาสตร์และเทคโนโลยีด้านสารสนเทศทางสุขภาพมาประยุกต์ใช้ในการดำเนินงานดังกล่าว นับเป็นมิติใหม่ในการเรียนรู้และศึกษาอบรมทางด้านวิทยาศาสตร์สุขภาพซึ่งจะเป็นแบบการดำเนินงานทางด้านสาธารณสุขสมัยใหม่ของการให้บริการทางสุขภาพให้มีประสิทธิภาพเพิ่มขึ้น รวมทั้งประหยัดค่าใช้จ่ายกว่าระบบที่ใช้อยู่เดิมในขณะนั้น การเปิดสอนวิชาทางด้านวิทยาศาสตร์สุขภาพ กล่าวได้ว่าเป็นมิติใหม่ของการศึกษาไทย โดยเฉพาะในสาขาทัศนมาตรศาสตร์ที่ยังไม่มีมหาวิทยาลัยใดในประเทศไทยหรือแม้แต่ในเอเชียเปิดสอนหลักสูตรตามแบบหลักสูตรของสหรัฐอเมริกามาก่อน เพื่อให้ในอนาคตคนไทยไม่ว่าจะเป็นคนกรุงเทพฯ หรือชาวชนบท จะมีโอกาสได้รับการดูแลทางด้านสุขภาพที่เท่าเทียมและเสมอภาคกันมหาวิทยาลัยรามคำแหงร่วมกับมหาวิทยาลัยอินเดียนา ประเทศสหรัฐอเมริกา มีการเรียนการสอนที่มหาวิทยาลัยรามคำแหงเป็นแห่งแรกของทวีปเอเชีย โดยได้รับความช่วยเหลือจากมหาวิทยาลัยอินเดียนา ประเทศสหรัฐอเมริกา จัดคณาจารย์มาช่วยสอนและให้คำแนะนำต่าง ๆ ในระยะแรก ซึ่งความร่วมมือดังกล่าว มหาวิทยาลัยเชื่อมั่นว่าจะทำให้คุณภาพการเรียนการสอนในสาขาวิชาทัศนมาตรศาสตร์ตามหลักสูตรทัศนมาตรศาสตรบัณฑิต (Doctor of Optometry) เทียบเท่ากับมาตรฐานสากลของสาขาวิชานี้
สเมลส์ไลก์ทีนสปิริต
"สเมลส์ไลก์ทีนสปิริต" () เป็นเพลงของวงร็อกอเมริกันที่ชื่อ เนอร์วานา เป็นเพลงเปิดตัวของวงในอัลบั้มชุดที่ 2 ที่ชื่อ "Nevermind" (1991) ออกภายใต้สังกัดดีจีซีเรเคิดส์ เขียนโดยเคิร์ต โคเบน, คริสต์ โนโซเซลิก และเดฟ โกรห์ล และโปรดิวซ์โดยบุตช์ วิก
"สเมลส์ไลก์ทีนสปิริต" ประสบความสำเร็จอย่างคาดไม่ถึง ในปลายปี 1991 และทำให้อัลบั้มชุด "Nevermind" ติดอันดับ 1 บนชาร์ตในช่วงต้นปี 1992 และมักถูกพูดถึงว่าเป็นจุดเปลี่ยนเพลงอัลเทอร์เนทีฟร็อกก้าวเข้าสู่เพลงกระแสหลัก เพลงติดอันดับ 6 บนบิลบอร์ดฮอต 100 และติดอันดับสูงๆ ในชาร์ตทั่วโลกในปี 1991 และ 1992
"สเมลส์ไลก์ทีนสปิริต" ได้รับการชมเชยอย่างมาก อย่างเช่น ติดอันดับ 1 ของผลสำรวจแพซแอนด์จ็ฮบ ในนิตยสาร "Village Voice" และได้รับ 2 รางวัลเอ็มทีวีวิดีโอมิวสิกอวอร์ดส ที่ได้รับการเล่นอย่างหนักทางสถานีนี้ด้วย เพลงยังถูกเอ่ยว่าเป็น "เพลงชาติของเด็กไม่แยแส" ของเจเนอเรชันเอ็กซ์ แต่วงกลับไม่รู้สึกอึดอัดกับความสำเร็จนี้ ต่อมาไม่กี่ปีโคเบนเสียชีวิต เหล่านักฟังและนักวิจารณ์ก็ยังชื่นชมว่า "สเมลส์ไลก์ทีนสปิริต" เป็น 1 ในเพลงร็อกที่ยอดเยี่ยมที่สุดตลอดกาล
บลีช (อัลบั้ม)
บลีช () เป็นสตูดิโออัลบั้มชุดแรกของวงดนตรีร็อคอเมริกัน เนอร์วานา , วางจำหน่ายเมื่อวันที่ 15 มิถุนายน ค.ศ. 1989 โดยค่ายเพลง Sub Pop โดยอัลบั้มบลีชนี้อัดในห้องอัด Reciprocal Recording , ซีแอตเทิล , วอชิงตัน ระหว่างเดือนธันวาคม 1988 ถึง มกราคม 1989
อัลบั้มบลีชได้รับการวิจารณ์ในเชิงบวก แต่อัลบั้มก็ไม่ได้ขึ้นชาร์จในอเมริกา อัลบั้มได้ถูกวางจำหน่ายในระดับนานาชาติโดยค่ายเพลง Geffen Record เมื่อปี 1992 หลังจากที่อัลบั้มสตูดิโอชุดที่สองของเนอร์วานาประสบความสำเร็จ "Nevermind" (ค.ศ. 1991) โดยเพิ่มเพลง Big Cheese และ Downer การวางจำหน่ายอีกครั้งส่งผลให้อัลบั้มขึ้นอยู่ในลำดับที่ 89 ในบิลบอร์ด 200 , และติดลำดับที่ 33 ในชาร์จอัลบั้มอังกฤษ และติดลำดับที่ 34 ในชาร์จอัลบั้มออสเตเลีย ในปี 2009 ค่ายเพลง Sub Pop ได้วางจำหน่ายฉลองครบรอบ 20 ปีของอัลบั้มบลีช อีกทั้งในครบรอบ 20 ปี นี้ยังมีบันทึกการแสดงสดของเนอร์วานาในพอร์ตแลนด์, รัฐออริกอน ในช่วงประมาณปี 1990 หลังจากที่อัลบั้มบลีชได้วางจำหน่ายเมื่อช่วงปี 1989 , บลีชได้ขายได้ 1.7 ล้านอัลบั้มในอเมริกาเพียงเดียว
หลังการปล่อยซิงเกิ้ลเปิดตัว "Love Buzz" โดยค่ายเพลง Sub Pop ในเดือนพฤศจิกายน 1988 , วงเนอร์วานาหมั้นฝึกซ้อมอยู่สองถึงสามสัปดาห์สำหรับการเตรียมความพร้อมสำหรับอัลบั้มสตูดิโอของพวกเขา แม้ว่าทางต้นสังกัด Sub Pop ต้องการขอแค่ EP
โดยอัลบั้มชุดนี้ได้อัดในห้องอัดเสียง Reciprocal Recording Studios ใน ซีแอตเทิล พร้อมโดยโปรดิวเซอร์ แจ็ค เอ็นดิโน่
เนอร์วานาเริ่มอัดเพลงเมื่อวันที่ 24 ธันวาคม ค.ศ. 1988 ประมาณห้าชั่วโมง และทางวงก็ได้อัดเพลงอีกครั้งเมื่อวันที่ 29 - 31 ธันวาคม , และอัดอีกครั้ง 14 - 24 มกราคม
เพลงทั้งหมดถูกแต่ง โดย Kurt Cobain, ยกเว้นที่ระบุไว้.
ทีวีอินไซด์ ฮอท อวอร์ด 2010
ทีวีอินไซด์ ฮอท อวอร์ด 2010 เป็นการจัดงานครบรอบ 7 ปีของนิตยสารทีวีอินไซด์ จึงได้จัดให้มีการมอบรางวัลให้แก่คนบันเทิงเป็นครั้งที่ 2 เพื่อเป็นขวัญและกำลังใจแก่คนบันเทิงที่ได้รับรางวัล โดยจะให้ประชาชนเสนอชื่อคนบันเทิงเพื่อเข้าชิงรางวัลสาขาต่าง ๆ จนรวมคะแนนได้ 10 คนสุดท้ายแล้วเปิดโผรายชื่อ 10 คนสุดท้ายที่เข้าชิงจากนั้นจะคัดเลือกคนที่มีคะแนนมากที่สุด 5 คนสุดท้ายเข้าชิงในรอบที่ 2 เพื่อหาผู้ชนะ โดยจัดงานวันที่ 15 สิงหาคม พ.ศ. 2553 ณ CDC คริสตัล ดีไซน์ เซ็นเตอร์
มีรางวัลทั้งหมดดังนี้(ผู้ชนะพิมพ์ด้วยตัวหนา)
ระบอบนาซี
นาซี () ย่อมาจากคำในภาษาเยอรมันว่า นาชีโยนาลโซเซียลลิส์ท () ที่แปลว่า ชาติสังคมนิยม (ชาตินิยม+สังคมนิยม) เป็นอุดมการณ์และวิถีปฏิบัติของพรรคนาซีและไรช์ที่สาม จัดเป็นอุดมการณ์ทางการเมืองประเภทเดียวกับฟาสซิสต์หากมีปัจจัยของลัทธิเชื้อชาติในเชิงวิทยาศาสตร์และลัทธิความเป็นอคติต่อชาวเซมิติคเข้ามาเกี่ยวข้องด้วย นาซีได้มีลักษณะของการเมืองเชิงประสานทัศน์ นโยบายการรวมเข้าด้วยกัน ยุทธวิธีและหลักปรัชญาจากอุดมการณ์ทางการเมืองทั้งฝ่ายซ้ายและฝ่ายขวา ในทางปฏิบัติ นาซีถือว่าเป็นอุดมการณ์ประเภทขวาจัด
อุดมการณ์นาซีเชื่อในความสูงสุดของเชื้อชาติอารยัน และกล่าวอ้างว่าชาวเยอรมันเป็นชาติอารยันที่บริสุทธิ์ที่สุด พวกเขากล่าวอ้างว่าความอยู่รอดของประเทศเยอรมนีในฐานะชาติที่ยิ่งใหญ่ในสมัยใหม่นี้จำต้องสร้างระเบียบโลกใหม่ขึ้น เป็นจักรวรรดิในทวีปยุโรปซึ่งจะทำให้ชาติเยอรมันมีผืนดินขนาดใหญ่ ทรัพยากร ตลอดจนการขยายตัวของประชากรที่จำเป็นต่อการแข่งขันกับมหาอำนาจอื่น ๆ ทั้งทางเศรษฐกิจและทางทหาร
พวกนาซีกล่าวอ้างว่าชาวยิวเป็นภัยคุกคามที่ร้ายแรงที่สุดของเชื้อชาติอารยันและชาติเยอรมัน พวกเขาพิจารณาว่าชาวยิวเป็นเชื้อชาติเบียดเบียนซึ่งแนบตนเองเข้ากับอุดมการณ์และขบวนการอื่น ๆ เพื่อธำรงไว้ซึ่งความอยู่รอดของตนเอง อาทิ การเรืองปัญญา เสรีนิยม ประชาธิปไตย ระบบรัฐสภา ทุนนิยม การกลายเป็นอุตสาหกรรม มาร์กซิสต์ และสหภาพแรงงาน
เพื่อกอบกู้เยอรมนีจากผลกระทบของภาวะเศรษฐกิจตกต่ำครั้งใหญ่ นาซีเสนอตำแหน่งที่สามในทางเศรษฐกิจ ซึ่งเป็นระบบเศรษฐกิจภายใต้การจัดการซึ่งมิใช่ทั้งทุนนิยมหรือคอมมิวนิสต์ นาซีกล่าวโทษคอมมิวนิสต์และทุนนิยมว่าเข้าร่วมกับอิทธิพลและผลประโยชน์ของชาวยิว พวกเขาสนับสนุนสังคมนิยมรูปแบบชาตินิยมซึ่งเป็นหลักการสำหรับเชื้อชาติอารยันและชาติเยอรมัน: ความมั่นคงทางเศรษฐกิจ โครงการสวัสดิการสังคมสำหรับผู้ใช้แรงงาน ค่าจ้างที่ยุติธรรม เกียรติยศสำหรับความสำคัญของผู้ใช้แรงงานที่มีต่อชาติ และการป้องกันการแสวงหาผลประโยชน์อันไม่ชอบธรรมของทุนนิยม
อรรคพล สรสุชาติ
นายอรรคพล สรสุชาติ อดีตผู้อำนวยการสำนักงานส่งเสริมการจัดการประชุมและนิทรรศการ (องค์การมหาชน) อดีตโฆษกประจำสำนักนายกรัฐมนตรี ในรัฐบาลของนายชวน หลีกภัย (2 สมัย)
นายอรรคพล สรสุชาติ มีชื่อเล่นว่า "โป" เกิดเมื่อวันที่ 22 ตุลาคม พ.ศ. 2502 ที่เขตบางรัก กรุงเทพมหานคร เป็นบุตรของนายอาคม สรสุชาติ กับนางพยุรี สรสุชาติ สำเร็จการศึกษาระดับปริญญาตรี สาขาวิศวกรรมอุตสาหการ จากวิทยาลัยเวิร์คซอฟ ประเทศอังกฤษ ระดับปริญญาโท สาขาการเมืองระหว่างประเทศ จากมหาวิทยาลัยนอร์ทติ้งแฮม และปริญญาเอกจากมหาวิทยาลัยลอนดอน ประเทศอังกฤษ นอกจากนั้นยังเข้าศึกษาในระดับปริญญาตรี สาขานิติศาสตร์ (ระบบทางไกล) จากมหาวิทยาลัยรังสิต ด้านชีวิตครอบครัว ได้สมรสกับ สมิตา สรสุชาติ อดีตหัวหน้าพรรคมหาชน
นายอรรคพร สรสุชาติ เป็นสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ ครั้งแรกในการเลือกตั้งเดือนกันยายน พ.ศ. 2535 เคยดำรงตำแหน่ง โฆษกประจำสำนักนายกรัฐมนตรี ในรัฐบาลของนายชวน หลีกภัย 2 สมัย โดยสมัยแรกได้ดำรงตำแหน่งสืบต่อจากนายอภิสิทธิ์ เวชชาชีวะ ต่อมาในปี พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ ต่อมาในการเลือกตั้ง พ.ศ. 2548 ได้ย้ายมาร่วมงานกับพรรคมหาชน และได้รับมอบหมายให้ทำหน้าที่รองหัวหน้าพรรค และผู้อำนวยการเลือกตั้ง ภาค กทม.ของพรรคด้วย และปี พ.ศ. 2551 ได้รับแต่งตั้งเป็นรองเลขาธิการนายกรัฐมนตรีฝ่ายการเมือง (รองนายกรัฐมนตรี พลตรีสนั่น ขจรประศาสน์)